Nick Bridge στην «Κ»: Θέλουμε περισσότερα και ταχύτερα για το κλίμα | Η ΚΑΘΗΜΕΡΙΝΗ\nΟ Nick Bridge, εκπρόσωπος του βρετανικού υπουργείου Εξωτερικών για θέματα Κλιματικής Αλλαγής, μιλάει στην «Κ».\n30.10.2020 • 00:54\n«Βρισκόμαστε σε ένα κομβικό σημείο. Εχουμε την ευκαιρία να δημιουργήσουμε έναν καλύτερο κόσμο, οφείλουμε να πράξουμε ορθά, να προσφέρουμε μεγαλύτερη στήριξη στους πιο φτωχούς και αδύναμους και να θέσουμε την κλιματική κρίση υπό έλεγχο», λέει στην «Κ» ο κ. Nick Bridge, εκπρόσωπος του βρετανικού υπουργείου Εξωτερικών για θέματα Κλιματικής Αλλαγής, σχεδόν ένα χρόνο πριν από την κρίσιμη σύνοδο για το κλίμα στη Γλασκώβη.\n– Ποιους στόχους έχει θέσει η βρετανική κυβέρνηση για την ανάσχεση της κλιματικής αλλαγής;\n– Το Ηνωμένο Βασίλειο έχει αναλάβει ηγετικό ρόλο διεθνώς στην προσπάθεια ανάσχεσης της κλιματικής αλλαγής. Είμαστε η πρώτη χώρα που διαμόρφωσε νομοθεσία με δεσμευτικό χαρακτήρα για τις εκπομπές αερίων. Το Ηνωμένο Βασίλειο έχει αναλάβει τη δέσμευση για μηδενικό ισοζύγιο εκπομπών αερίων του θερμοκηπίου. Το Η.Β. πρωτοστάτησε στη δράση για την αντιμετώπιση της κλιματικής αλλαγής και την εμπέδωση της πράσινης ανάπτυξης. Μεταξύ 1990 και 2018, η οικονομία μας αναπτύχθηκε κατά 75%, ενώ οι εκπομπές περιορίστηκαν κατά 43%. Η επίτευξη του «net zero» στόχου μας (σ.σ. έχει τεθεί έως το 2050) προϋποθέτει ότι θα εξελίξουμε περαιτέρω την οικονομία μας – τα σπίτια, τις μεταφορές, τις βιομηχανίες, τον τρόπο παραγωγής και αξιοποίησης ενέργειας, και τον τρόπο αξιοποίησης της γης μας. Εργαζόμαστε σκληρά, για να μοιραστούμε την εμπειρία μας, με απώτερο σκοπό να αποκτήσουν όλες οι χώρες τη δική τους, εξατομικευμένη στρατηγική για να πράξουν ανάλογα, με τον τρόπο που κρίνει η καθεμιά.\n– Ποια είναι τα κρίσιμα πεδία για τον περιορισμό των εκπομπών και ποιες είναι οι βασικές κατευθύνσεις τις οποίες υλοποιείτε;\n– Η αντιμετώπιση της κλιματικής αλλαγής δεν αφορά μόνο στις εκπομπές: εξίσου σημαντική είναι η αποκατάσταση των οικοσυστημάτων μας, η προστασία της βιοποικιλότητας και η διασφάλιση ότι κάθε κοινότητα θα είναι σε θέση να προσαρμοστεί και να διαχειριστεί τις επιπτώσεις ενός μεταβαλλόμενου κλίματος. Εδώ στην Ελλάδα, αυτό αφορά την προστασία της εκπληκτικής πολιτιστικής κληρονομιάς, καθώς και της φυσικής ομορφιάς σε στεριά και θάλασσα. Ωστόσο, πολύ σωστά επισημαίνετε το ζήτημα του μηδενικού ισοζυγίου εκπομπών αερίων. Εχουμε αναλάβει δράση σε όλους τους τομείς: στην ενέργεια, περιορίζοντας τις εκπομπές διοξειδίου του άνθρακα από 40% σε σχεδόν 0% και δημιουργώντας τα τελευταία χρόνια τη μεγαλύτερη υπεράκτια γραμμή παραγωγής αιολικής ενέργειας στον κόσμο, μέσω ενός συνδυασμού περιορισμών στους ρύπους, μακροπρόθεσμων κινήτρων για ανανεώσιμες πηγές ενέργειας μεγάλης κλίμακας και χαμηλού κόστους, διαμορφώνοντας έτσι μια ισχυρή κουλτούρα επενδύσεων και καινοτομίας.\n– Εχετε θέσει πενταετείς στόχους μείωσης των εκπομπών μέχρι το 2050. Πώς εξελίσσεται αυτή η δια-δικασία;\n– Χαράσσουμε τη στρατηγική μας για καθαρή ανάπτυξη και έχουμε ήδη σημειώσει σημαντική πρόοδο στην επίτευξη του μηδενικού ισοζυγίου εκπομπών αερίων. Πετύχαμε τους στόχους που είχαμε θέσει στο πλαίσιο του «Climate Change Act 2008», και είμαστε σε καλό δρόμο σε ό,τι αφορά την υπερκάλυψη των στόχων μας για την τρίτη περίοδο. Φέτος, καταρρίψαμε το ημερήσιο ρεκόρ μας για την παραγωγή ηλεκτρικής ενέργειας μέσω ανανεώσιμων τεχνολογιών: 47% των εθνικών μας αναγκών καλύπτεται από ανανεώσιμες πηγές ενέργειας. Συγκεκριμένα, το Η.Β. αποτελεί παγκόσμιο ηγέτη στον υπεράκτιο άνεμο – όπως και η Ελλάδα, στο Η.Β. διαθέτουμε από τις πλέον ευνοϊκές συνθήκες παγκοσμίως για την παραγωγή ενέργειας κατ’ αυτόν τον τρόπο. Για του λόγου το ασφαλές, οι εγκαταστάσεις υπεράκτιας αιολικής ενέργειας στο Η.Β. έχουν ισχύ όσο όλων των υπολοίπων χωρών μαζί. Ωστόσο, είμαστε αποφασισμένοι να κάνουμε περισσότερα, και να προχωρήσουμε με ακόμα πιο γρήγορους ρυθμούς.\n– Η σύνοδος του Παρισιού πανηγυρίστηκε ως μεγάλη επιτυχία. Στην πορεία όμως αποδείχθηκε πως οι στόχοι που τέθηκαν δεν ήταν επαρκείς για την αναστροφή της κλιματικής κρίσης, ενώ αρκετά κράτη δεν υλοποίησαν τις δεσμεύσεις τους. Γιατί γίνονται σχεδόν πάντα «τόσο λίγα – τόσο αργά»;\n– Η σύνοδος του Παρισιού αποτέλεσε μία καίρια πολυμερή συμφωνία: μία πολιτική δήλωση ότι ο κόσμος αναγνωρίζει την πρόκληση που καλούμαστε να αντιμετωπίσουμε και είμαστε αποφασισμένοι να αναλάβουμε δράση. Ωστόσο, ορθώς επισημαίνετε ότι η συλλογική μας απάντηση σε αυτή την πρόκληση απέχει σήμερα σημαντικά από αυτό που χρειάζεται. Γι’ αυτό η επόμενη σύνοδος για το κλίμα COP26 (σ.σ. προγραμματίζεται να γίνει στη Γλασκώβη 1-12/11/2021), είναι τόσο σημαντική, πέντε χρόνια μετά τη σύνοδο του Παρισιού. Κάθε χώρα καλείται να παρουσιάσει φιλόδοξες εθνικά καθορισμένες συνεισφορές (NDC) στον αγώνα για την επίτευξη του μηδενικού ισοζυγίου το συντομότερο δυνατόν και να διασφαλίσει ότι έχει διαμορφώσει μια μακροπρόθεσμη στρατηγική (LTS) για την εξάλειψη της συμβολής της στο φαινόμενο της κλιματικής αλλαγής. Είμαστε πολύ υπερήφανοι για τον ρόλο μας στη διοργάνωση της συνόδου COP26, και είμαστε αποφασισμένοι να αξιοποιήσουμε την προεδρία μας για να επιταχύνουμε την κλιματική δράση και να οριστικοποιήσουμε τη δέσμη κατευθυντήριων οδηγιών του Παρισιού.\n– Η πανδημία της COVID-19 ανέδειξε μια συνολική περιβαλλοντική κρίση. Η υπερθέρμανση του πλανήτη μοιάζει σαν την αυξημένη ένδειξη στο «παγκόσμιο θερμόμετρο». Πώς συνεχίζουμε;\n– Δεν έχουμε άλλη επιλογή από το να συμπράξουμε και να δώσουμε μια συνδυασμένη απάντηση. Κάθε χώρα πρέπει να συνεισφέρει με τον δικό της τρόπο, ωστόσο οι ξεχωριστές δράσεις θα πρέπει να συμβάλουν σε ένα φιλόδοξο, παγκόσμιο σχέδιο δράσης. Για το Η.Β., είναι σημαντικό να δίνουμε το καλό παράδειγμα. Γι’ αυτό, έχουμε επενδύσει πάνω από 1 δισ. λίρες σε έργα καθαρής ενέργειας σε αναπτυσσόμενες χώρες τα τελευταία πέντε χρόνια, ενώ πέρυσι ανακοινώσαμε τη σύσταση του ταμείου Ayrton, ύψους 1 δισ. λιρών, με στόχο να βοηθήσουμε αναπτυσσόμενες χώρες να αποκτήσουν πρόσβαση σε καινοτόμες ενεργειακές τεχνολογίες.\n– Σε ορισμένους κύκλους επικρατεί η αντίληψη πως τα μέτρα για την κλιματική αλλαγή επιβραδύνονται ή και συγκρούονται με την οικονομική ανάπτυξη. Ποια είναι η δική σας προσέγγιση;\n– Δεν υπάρχει καμία απολύτως σύγκρουση μεταξύ της επίτευξης οικονομικής ευημερίας, της καταπολέμησης της φτώχειας και της ανισότητας, και της αντιμετώπισης της κλιματικής αλλαγής και των περιβαλλοντικών κρίσεων. Η επένδυση στην αειφόρο ανάπτυξη δημιουργεί θέσεις εργασίας και διασφαλίζει το μακροπρόθεσμο μέλλον μας. Πάρτε για παράδειγμα τις ανανεώσιμες πηγές ενέργειας: Ερευνα του Διεθνούς Οργανισμού Ανανεώσιμων Πηγών Ενέργειας (IRENA) αποδεικνύει ότι η ενίσχυση των επενδύσεων σε ανανεώσιμες πηγές ενέργειας οδηγεί στην αύξηση των θέσεων εργασίας στον κλάδο, αγγίζοντας τις 42 εκατ. θέσεις εργασίας παγκοσμίως μέχρι το 2050 – δηλαδή 4 φορές περισσότερες απ’ ό,τι σήμερα. Σύμφωνα με εκτιμήσεις, το διάστημα μεταξύ 2015 και 2030, η οικονομία γύρω από τις χαμηλές εκπομπές στο Η.Β. θα μπορούσε να αναπτυχθεί 4 φορές ταχύτερα από την υπόλοιπη οικονομία, και να υποστηρίξει έως και 2 εκατ. θέσεις εργασίας. Από το 2012, το κόστος παραγωγής ενέργειας από υπεράκτια αιολικά έχει μειωθεί στο Η.Β. περισσότερο από 70%, ενώ με κάθε διπλασιασμό της παγκόσμιας παραγωγής ηλιακής και αιολικής ενέργειας, το κόστος παραγωγής μειώνεται κατά 28% και 15%, αντίστοιχα. Συνεπώς, δημιουργούμε θέσεις εργασίας, και κάθε φορά που αυτό επιτυγχάνεται, μειώνεται το κόστος παραγωγής.\n– Πώς η κλιματική πολιτική δεν θα οδηγήσει στο να πληρώσουν ξανά οι πιο φτωχοί, κοινωνικά στρώματα και χώρες, τους μεγάλους ρυπαντές;\n– Αυτή είναι μια εύλογη ανησυχία: Πρέπει να αποδείξουμε ότι η βιώσιμη δράση, οι κλιματικές φιλοδοξίες και η οικονομική ανάπτυξη συμβαδίζουν. Και οι πιο πλούσιες χώρες οφείλουν να αναλάβουν τον ρόλο που τους αναλογεί και να μοιραστούν τα οφέλη από την πρότερη ανάπτυξή τους. Γι’ αυτό, το Η.Β. έχει προχωρήσει στις διεθνείς δεσμεύσεις χρηματοδότησης που ανέφερα προηγουμένως και είμαστε αποφασισμένοι να μοιραστούμε την τεχνογνωσία μας και την παγκοσμίως πρωτοπόρο επιστημονική πρόοδο και τεχνολογία μας με άλλες χώρες. Το Η.Β. έχει επίσης δεσμευθεί να διπλασιάσει τις διεθνείς χρηματοδοτήσεις για το κλίμα το διάστημα 2020 με 2025, αγγίζοντας τις 11,6 δισ. λίρες, για να βοηθήσει αναπτυσσόμενες χώρες να μειώσουν εκπομπές, να βελτιώσουν την αντοχή τους στις κλιματικές επιπτώσεις και να περιορίσουν την αποψίλωση δασών. Η κλιματική αλλαγή είναι μια παγκόσμια πρόκληση, και θα ενισχύσουμε τις χώρες και τις κοινότητες εκείνες που θα επηρεαστούν περισσότερο.\n– Η επόμενη σύνοδος για το κλίμα (COP26) προγραμματίζεται να πραγματοποιηθεί στη Γλασκώβη από 1-12 Νοεμβρίου. Μπορούμε να είμαστε αισιόδοξοι;\n– Ναι, αλλά μόνο εάν ενεργήσουμε τώρα. Σε συνεργασία με την Ιταλία είμαστε αποφασισμένοι να αξιοποιήσουμε την προεδρία μας ώστε να επιταχύνουμε την προσπάθειά μας για την επίτευξη των στόχων της Συμφωνίας του Παρισιού με μεγαλύτερη φιλοδοξία σε τρεις τομείς: προσαρμογή, μετριασμός, χρηματοδότηση. Εχουμε ό,τι χρειαζόμαστε για να προστατεύσουμε το περιβάλλον μας: τους πόρους, την τεχνογνωσία, την τεχνολογία. Αυτό που απαιτείται είναι ανάληψη δράσης και δέσμευση σε όλα τα επίπεδα.\nΠΡΟΣΤΑΣΙΑ ΠΕΡΙΒΑΛΛΟΝΤΟΣ ΚΛΙΜΑΤΙΚΗ ΑΛΛΑΓΗ


Πρωινό Δελτίο Τύπου 14-10-2020 - Link-κλικ στους τίτλους της επικαιρότητας - Λαός Του Αλμυρού\nHome ΕΠΙΚΑΙΡΟΤΗΤΑ Πρωινό Δελτίο Τύπου 14-10-2020 – Link-κλικ στους τίτλους της επικαιρότητας\nΠρωινό Δελτίο Τύπου 14-10-2020 – Link-κλικ στους τίτλους της επικαιρότητας\nΔιαβάστε παρακάτω με τίτλο και λινκ… τους κύριους τίτλους ειδήσεων της πρωινής επικαιρότητας της Τετάρτης 14 Οκτωβρίου 2020. “Ανοίξτε” με “κλικ στο λινκ”, όσα δεν έχετε πληροφορηθεί, όσα σας ενδιαφέρουν και για όσα θέλετε να συλλέξετε πληροφορίες.\nΈκλεβε επί δύο χρόνια κούτες με τσιγάρα αξίας 41.000 ευρώ\nΣύμφωνα με το κατηγορητήριο ο 36χρονος κατηγορούνταν ότι το χρονικό διάστημα από το 2017 μέχρι το 2019 είχε αφαιρέσει από σούπερ μάρκετ του Βόλου κούτες με τσιγάρα, συνολικής αξίας 41.000 ευρώ.\nΠροσπάθησαν να αποδράσουν από τις φυλακές Βόλου\nΒαριές ποινές επέβαλε προχθές το Τριμελές Πλημμελειοδικείο Βόλου σε δύο αλλοδαπούς, τους οποίους έκρινε ένοχους για φθορά ξένου πράγματος, που χρησιμεύει για κοινό όφελος και απόπειρα απόδρασης.\nΥποχρεωτική είναι πλέον η χρήση μάσκας σε όλους τους εσωτερικούς χώρους εργασίας αλλά και σε εξωτερικούς χώρους με συγχρωτισμό σε όλη τη χώρα και ανεξαρτήτως επιπέδου συναγερμού.\nΚαιρός: Βελτιωμένος αλλά… συννεφιασμένος, πού θα βρέξει\nΣε καραντίνα ανακοίνωσε ότι τίθεται ο υπουργός Προστασίας του Πολίτη Μιχάλης Χρυσοχοΐδης καθώς μέλος του στενού οικογενειακού του περιβάλλοντος διαγνώσθηκε θετικό στον κορονοϊό.\nΣε τροχιά ταχύτατης διπλωματικής απομόνωσης οδηγούν την Aγκυρα η απόφαση, δίχως καμία αιτιολογία, να δεσμεύσει με NAVTEX περιοχή η οποία περιλαμβάνει εκτάσεις δυνητικής ελληνικής κυριαρχίας.\nΑφγανιστάν: Σύγκρουση στρατιωτικών ελικοπτέρων εν πτήσει – Φόβοι για 15 νεκρούς\nΝέα κρούσματα στο επιδημιολογικό φορτίο της Μαγνησίας\nΕξοικονόμηση Ενέργειας στα Κτίρια: Αλλάζουν πολλά (βίντεο) – Tα νέα εργαλεία, οι πόροι, οι επιθυμίες του ΥΠΕΝ


Σπουδές σ’ ένα θέμα | Dimitra Kolliakou\nΗ ΑΡΡΩΣΤΙΑ ΤΩΝ ΒΟΥΝΩΝ// κριτικές\nΣπουδές σ’ ένα θέμα\n(Δημοσιεύθηκε στην Ελευθεροτυπία)\nΗ στήλη «Τυπωθήτω» προκαλεί και απαντά σε τέτοιας υφής ερωτήματα. Βιβλία όλου του φάσματος, πριν φτάσουν στις προθήκες των βιβλιοπωλείων, εξομολογούνται λεπτομέρειες της γραφής τους. Πεζογράφοι, ποιητές, δοκιμιογράφοι, μεταφραστές, ανθολόγοι, σε πρώτο πρόσωπο, πριν παραδοθούν στον συστηματικό και στον απλό αναγνώστη – βιβλία πριν αρχίσουμε να τα φυλλομετράμε.\nΟ τίτλος είναι εμπνευσμένος από τη νόσο των ορειβατών, κι όμως οι ήρωες δεν επιδίδονται σε αναβάσεις. Αγγίζοντας το οριακό σημείο που για τον καθένα τους αποτελεί «μεγάλο υψόμετρο» -σημείο όπου η έλλειψη οξυγόνου γίνεται διαβρωτική-, εναποθέτουν τις ελπίδες τους στους άλλους. Ποιοι είναι οι άλλοι, ποια συγκυρία τούς έφερε στον δρόμο τους, δεν έχει τόση σημασία. Σχεδόν παράδοξα, λίγο μετράει και το πώς αυτοί οι άλλοι ανταποκρίνονται στην έκκληση. Ισως είναι πολλά τα πρόσωπα του πόθου, αλλά εδώ τους χαρακτήρες τούς παιδεύουν τέσσερα: ο ανεκπλήρωτος, ο ασεβής, ο ματαιωμένος και ο ξοδεμένος. Τέσσερις νουβέλες-σπουδές σε ένα θέμα· όσο κι αν πρόκειται για πόθους που δεν ανθοφορούν, γίνονται αφορμή την κρίσιμη στιγμή για μια ματιά: κοιτώντας τη ζωή των άλλων, οι ήρωες βλέπουν τον εαυτό τους.\nΣτη ζωγραφική, τα τρίπτυχα του Φράνσις Μπέικον επιτυγχάνουν μια δυναμική σύζευξη αυτοτελών επεισοδίων, χάρη στην ένταση που δημιουργεί η παράλληλη θέαση των τριών συνδεδεμένων τελάρων. Στη λογοτεχνία, σπουδαίο δείγμα της ίδιας ιδέας, και πηγή έμπνευσης για μένα, είναι το έργο του γερμανού συγγραφέα Ζέμπαλντ Οι ξεριζωμένοι (εκδ. Αγρα) – τέσσερις νουβέλες με θέμα την τραυματική μνήμη. Παρά την αυτονομία τους (η καθεμιά αφορά διαφορετικούς χαρακτήρες και υιοθετεί διαφορετικές αφηγηματικές τεχνικές), από κοινού εξυψώνονται σ’ ένα ενιαίο όλο, γιατί αυτό που συνδέει τα πρόσωπα δεν είναι προσχηματικό, αλλά απορρέει απ’ το βαθύτερο είναι τους και την ιστορία μιας εποχής.\nΜπορεί να επιτευχθεί κάτι τέτοιο όταν η ιστορία (με κεφαλαίο και με μικρό) απουσιάζει; Οι ήρωες της νηνεμίας (τη νοσηρότητα της οποίας μόλις που διαισθάνονται) αναρωτιούνται ποια μπορεί να είναι η συνέχεια σ’ έναν κόσμο με μόνο δεδομένο την προσωρινότητα. Στο Νούφαρο, είναι η οικοδέσποινα που «ξέχασε» το ημερολόγιο δίπλα στον καναπέ-κρεβάτι του φιλοξενουμένου, ή αυτός γυρεύει κάτι από κείνη όταν το διαβάζει; Στο Λώρο, πληροφορούμαστε πως και οι δύο το ήθελαν – η εγκυμοσύνη ήταν προγραμματισμένη. Τότε όμως τι ζητάει η ηρωίδα από τη μόνη έγκυο άνευ «παρτενέρ» στο σεμινάριο «ενεργού τοκετού» που παρακολουθούν από κοινού; «Σεξ γιοκ» εμφανίζεται να είναι το πρόβλημα στην τρίτη νουβέλα (Η θλίψη είναι σουηδική) – παρενέργεια των χαπιών, κι ας ανήκουν στη νέα γενιά αντικαταθλιπτικών με λιγότερες, υποτίθεται, παρενέργειες. Πώς καταφέρνει ν’ αλλάξει τον ρου αυτής της ιστορίας ένας πρώην συλλέκτης τριζονιών που τώρα αποζητά την ησυχία του; Τέλος, τι είδους τρίγωνο μπορούν να σχηματίσουν ο οδοντογιατρός που ξέρει μόνο μία θλιβερή ιστορία, ο περιηγητής των δυτικών Ιμαλαΐων που υπογράφει το χειρόγραφο με τίτλο Η αρρώστια των βουνών και μια ηρωίδα που έχει μπει στην ηλικία που μια γυναίκα γίνεται αόρατη; Παραταγμένα κατά την προϊούσα ηλικία των ηρώων τους, από το Νούφαρο της νιότης τους μέχρι τις άξενες βουνοκορφές των Ιμαλαΐων, το τοπίο των τεσσάρων αυτών αφηγημάτων προοδευτικά μεταλλάσσεται σε έρημο, και ο μικρόκοσμος σε πανόραμα.\nΗ εκτενέστερη και συνθετότερη από το διήγημα φόρμα της νουβέλας επιτρέπει μια πιο διεισδυτική ματιά στην προσωπική σφαίρα τόσο του ίδιου του ηρώα όσο και του κρίσιμου «άλλου». Σε αντίθεση με το μυθιστόρημα, που τυπικά εστιάζεται σε έναν χαρακτήρα (εκτός κι αν βασίζεται σε μια παρόμοια «σύγκλιση» αυτοτελών κειμένων), το τετραδικό σχήμα που υιοθετείται εδώ, προσφέρεται για μια ισόπαλη ανάπτυξη διαφορετικών αφηγηματικών νημάτων. Σε ποιο βαθμό επιτυγχάνεται η επιχειρούμενη σύξευξη, κι αν πέρα από τις συγκεκριμένες «περιπτώσεις», καίτοι λανθάνουσα, μπορεί να αναδυθεί μια ευρύτερη εικόνα, επαφίεται ασφαλώς στην κρίση του αναγνώστη.\nΔήμητρα Κολλιάκου, 9.10.2009


"Σαν την Χαλκιδική δεν έχει" γράφει η βρετανική Telegraph - Blue Secret\nOlympic 490sx & 490cc\nRent an Electric Bike & Scooter\n"Σαν την Χαλκιδική δεν έχει" γράφει η βρετανική Telegraph\n"Σαν την Χαλκιδική δεν έχει"…\nΤο «καλύτερα κρυμμένο μυστικό» της χώρας μας χαρακτηρίζει την Χαλκιδική η βρετανική Telegraph. Η εφημερίδα προτείνει στους Βρετανούς να επιλέξουν την Βόρεια Ελλάδα αντί για κάποιο νησί για τις φετινές τους καλοκαιρινές διακοπές, πλέκοντας παράλληλα το εγκώμιο της Χαλκιδικής.\n«Κάτι σαν το παγωμένο τσάι και τα λουκάνικα για χορτοφάγους, η Βόρεια Ελλάδα αποτελεί μια αντίφαση, ένα τουριστικό οξύμωρο. Ξέρουμε τι σημαίνει “διακοπές στην Ελλάδα”: ένα όμορφο νησιώτικο λιμάνι στο οποίο εκτείνονται ταβέρνες με ασπρισμένους τοίχους – σίγουρα κάπου στον Νότο. Αν θέλαμε κάτι “βορινό” θα πηγαίναμε στο Μάντσεστερ. Ή ίσως στο Μούρμανσκ», γράφει η Telegraph και συνεχίζει:\n“Όμως τέτοια δεδομένα ίσως χρειαστεί να μπουν σε μια στήλη με τον τίτλο “Ελληνικοί Μύθοι”. Αυτές τις ημέρες, δηλώνω ότι η Βόρεια Ελλάδα είναι ό,τι πρέπει για τους Βρετανούς ταξιδιώτες που ψάχνουν κάτι περισσότερο από μια ξαπλώστρα για ηλιοθεραπεία και μια καράφα με τοπική ρετσίνα».\nΤο δημοσίευμα συνεχίζει αναφέροντας τους αρχαιοελληνικούς μύθους γύρω από «τρίτο πόδι» της Μακεδονίας, όπου λέγεται ότι έλαβε χώρα η Τιτανομαχία, ενώ περιγράφεται με τον πιο γλαφυρό τρόπο η ιδιαίτερη μορφολογία του εδάφους της περιοχής: «Το τοπίο είναι τόσο δραματικό, όσο ένα έργο του Αισχύλου, ξεγυμνωμένα πορφυρά όρη που καταλήγουν σε αμμουδερούς κολπίσκους, όπου διαχέεται το άρωμα του πεύκου και του ανθισμένου σχίνου».\n«Οι παραλίες (της Χαλκιδικής) λέγεται ότι είναι οι καλύτερες της Μεσογείου», τονίζει ο Βρετανός αρθρογράφος, θυμίζοντάς μας την γνωστή θεσσαλονικιώτικη ρήση: «Σαν την Χαλκιδική δεν έχει».\nPreviousPrevious post:Is Halkidiki Greece's best-kept secret?NextNext post:10 reasons to visit Halkidiki in Greece


ΤΑ ΕΠΑΓΓΕΛΜΑΤΑ ΤΗΣ ΘΑΛΑΣΣΑΣ (E)\nΝτοκιμαντέρ, που πραγματεύεται τη σχέση του Έλληνα με το υγρό στοιχείο.\nΗ θάλασσα είναι ταυτισμένη με τη μοίρα του Έλληνα. Άρρηκτη, αλλά και τόσο παλαιά η σχέση του με το υγρό στοιχείο, χάνεται στα χρόνια της προϊστορίας και τον ακολουθεί από τότε ως κληρονομικό σύνδρομο. Πάλεψε με τη θάλασσα, πλούτισε, τη δόξασε αλλά και δοξάστηκε μαζί της, δίχως ποτέ αυτή η πάλη να χάσει τον επικό της χαρακτήρα. Όπως ειπώθηκε, η Ελλάδα δεν είναι μια στεριά που περιβάλλεται από θάλασσα, αλλά μια θάλασσα που περιβάλλει μια στεριά. Οι ελληνικές θάλασσες και το Αιγαίο ιδιαίτερα γαλούχησαν γενιές και γενιές Ελλήνων πάνω στα κύματά τους. Η μοίρα του τόπου μας στις κρίσιμες ιστορικές στιγμές, αλλά και στον καθημερινό ειρηνικό βίο, είναι στενά δεμένη με τη θάλασσα, το ταξίδι, την ξενιτειά, την περιπέτεια.\nΔείτε σήμερα: Οι ερημίτες της θάλασσας και τα πέτρινα μνημεία τους\nΗ σειρά ντοκιμαντέρ «Επαγγέλματα της θάλασσας» αναδεικνύει τους αιώνιους δεσμούς και τη βαθιά σχέση του Έλληνα με τη θάλασσα και συμβάλει στη μελέτη και τεκμηρίωση της ναυτικής μας ιστορίας, τη διάσωση και προβολή των ναυτικών μας παραδόσεων και της ναυτικής μας κληρονομιάς. Το συγκεκριμένο επεισόδιο της σειράς «Οι ερημίτες της θάλασσας και τα πέτρινα μνημεία τους» παρουσιάζει το Ελληνικό Φαρικό Δίκτυο, δίνοντας πληροφορίες για τον φωτισμό των ελληνικών παραλίων και τους πρώτους φάρους που εμφανίστηκαν στην Ελλάδα. Λειτουργία των φάρων, η ειδικότερη αποστολή τους και εκπλήρωσή της.\nΠαρουσίαση: Άγγελος Αντωνόπουλος\nΤΑΞΙΔΕΥΟΝΤΑΣ ΣΤΗΝ ΕΛΛΑΔΑ < Προηγούμενο


Ακτινοθεραπεία μετά την επέμβαση για τον Τσάβες - Newsit.gr\nNewsit / Κόσμος / Ακτινοθεραπεία μετά την επέμβαση για τον Τσάβες\nΔημοσιεύθηκε: 05.03.2012 | 07:17\nΜετά την αφαίρεση του καρκινικού όγκου, ο Ούγκο Τσάβες αρχίζει ακτινοθεραπείες όπως ανακοίνωσε ο ίδιος την κουβανική τηλεόραση.\nΟ πρόεδρος της Βενεζουέλας επιβεβαίωσε ότι ο καρκινικός όγκος ο οποίος του αφαιρέθηκε από την πυελική περιοχή στις αρχές της εβδομάδας είναι επανεμφάνιση του καρκίνου με τον οποίο είχε διαγνωστεί πρόσφατα.\nΟ όγκος του αφαιρέθηκε τον Ιούνιο του 2011 και στη συνέχεια υποβλήθηκε σε χημειοθεραπεία. Όπως είπε, πάντως, ο Τσάβες, ο καρκίνος δεν έχει κάνει μεταστάσεις σε άλλα όργανα.\n«Αυτή είναι μια μάχη και είμαι προετοιμασμένος να την δώσω και να κάνω ό,τι πρέπει να κάνω, αλλά θα ζήσουμε και θα νικήσουμε», είπε ο Τσάβες στο βιντεοσκοπημένο του μήνυμα που μεταδόθηκε από την κρατική τηλεόραση Venezolana de Television.\nΤόνισε ότι η ανάρρωσή του είναι γρήγορη και χωρίς προβλήματα και ότι θα χρειαστεί καθημερινά ωριαίες ακτινοθεραπείες. Δεν διευκρίνισε πότε θα επιστρέψει στη Βενεζουέλα.\nΠαρά τα προβλήματα υγείας, ο Τσάβες σχεδιάζει να συνεχίσει την εκστρατεία για την επανεκλογή του στις 7 Οκτωβρίου. Κυβερνά από το 1999 και έχει προωθήσει συνταγματικές μεταρρυθμίσεις που θα του επιτρέψουν να κυβερνήσει για ακαθόριστο χρόνο στο μέλλον.\n“Ο όγκος που έχω είναι μάλλον κακοήθης”


Οι φορολογικές αλλαγές πέφτουν βροχή - e-Grevena Portal\n31 Ιανουαρίου, 2014 Οικονομία\nΜε τους νέους κώδικες φορολογίας εισοδήματος, απεικόνισης συναλλαγών και φορολογικών διαδικασιών καθώς και το επερχόμενο κώδικα των λογιστικών προτύπων, εισάγονται νέες έννοιες στην φορολογική μας ζωή ως εξής.\n1. Καταργούνται ουσιαστικά οι έννοιες «φυσικό πρόσωπο» και «νομικό πρόσωπο».\nΠερισσότερο αυτό είναι αληθές για τα νομικά πρόσωπα και τους μη μισθωτούς, αλλά η ουσία είναι ότι οι νέες νομοθεσίες και κυρίως τα προσχέδια των λογιστικών προτύπων δεν αναφέρουν πουθενά αυτές τις έννοιες. Η έννοια πλεόν που κυριαρχεί είναι η «οντότητα»! Οντότητα ή entity , είναι προφανώς το κάθε νομικό πρόσωπο αλλά και το κάθε φυσικό πρόσωπο που ασκεί επιχειρηματική δραστηριότητα. Πχ μια ΕΠΕ είναι μια οντότητα όπως είναι ο κος Τάδε που διατηρεί ατομική επιχείρηση. Άρα όλοι πλέον είμαστε «οντότητες» με το έναν ή τον άλλο τρόπο. Στην ουσία στο άρθρο 45 του Ν.4172/2013 αναφέρει στα περί φορολογίας νομικών προσώπων και νομικών οντοτήτων τη διαφορά των εννοιών η οποίο όμως δείχνει να ενοποιείται στα λογιστικά πρόσωπα. Λογικά θα πρέπει να ξεκαθαρισθεί στο μέλλον.\n2. Καταργείται η έννοια του ελεύθερου επαγγελματία και του επιτηδευματία\nΌντως στον νέο Κώδικα Φορολογίας, τον ΚΦΑΣ αλλά και στα λογιστικά πρότυπα δεν γίνεται κάποια αναφορά πλέον στους ελεύθερους επαγγελματίες ως κάτι ξεχωριστό. Στα μεν Πρότυπα έχουν εξισωθεί ως οντότητες, στο δε κώδικα φορολογίας έχουν μετατραπεί σε «φορολογούμενους με έσοδα από επιχειρηματική δραστηριότητα». Προφανώς οι επιμέρους διαφορές αντιμετώπισης δεν θα είναι πλέον στον ορισμό του ελευθέριου επαγγέλματος αλλά σε επίπεδο ΚΑΔ και είναι λογικό ότι θα περιμένουμε διάφορε διευκρινήσεις επί του θέματος στο μέλλον.\n3. Καταργείται το οικονομικό έτος και η διαχειριστική περίοδος\nΩς ορολογία φυσικά και όχι ως ιδιότητα. Το οικονομικό και διαχειριστικό έτος αντικαθίσταται από το «φορολογικό έτος» το οποίο ταυτίζεται πλέον απόλυτα με το ημερολογιακό! Αυτό σημαίνει ότι δίδεται τέλος στις υπερδωδεκάμηνες χρήσεις και επισήμως.\n4. Εισάγεται η έννοια του φόρου ιδιοκτησίας\nΟυσιαστικά με τον ΕΝΦΙΑ εισάγεται για πρώτη φορά η έννοια της φορολογίας ιδιοκτησίας. Μέχρι στιγμής οι φορολογία ήταν μια έννοια που δίδονταν στο εισόδημα και όχι στην κατοχή ιδιοκτησίας όπου συνήθως οι επιβαρύνσεις θεσμοθετούνταν με την επιβολή κάποιου τέλους. Από το 2014 έχουμε την έννοια του φόρου ιδιοκτησίας, ουσιαστικά την έννοια της φορολόγησης της κατοχής και όχι μόνο της χρήσης (εισόδημα). Αυτή είναι μια τεράστια εννοιολογική στροφή η οποία πιθανώς να οδηγήσει στη φορολόγηση άλλων τύπων ιδιοκτησίας στο μέλλον.\nΕκτός των εννοιολογικών θα πρέπει να προσέξουμε μερικά επιπλέον ζητήματα τα οποία αλλάζουν από 01/01/2014.\nα) Προσοχή στους «ελευθέρους επαγγελματίες» και επιτηδευματίες αλλά και εταιρείες καθώς με τον νέο κώδικα φορολογικών διαδικασιών οποιαδήποτε αλλαγή στο μητρώο, πχ αλλαγή διεύθυνσης θα πρέπει να υποβάλλεται μέσα σε 10 μέρες!\nβ) Προσοχή στα ληξιπρόθεσμα χρέη τα οποία θα βεβαιωθούν από 01/01/2014 στα οποία θα χρεώνεται πρόστιμο 10% μετά τους δύο μήνες ληξιπροθεσμίας, σύμφωνα με τον κώδικα φορολογικών διαδικασιών\nγ) Προσοχή στις αμοιβές μελών ΔΣ και εταίρων οι οποίες από 01/01/2014 θα θεωρούνται εισόδημα από μισθωτές υπηρεσίες\nδ) Προσοχή στους 18άρηδες συμπολίτες μας, αν έχουν συμπληρώσει τα 18 χρόνια θα πρέπει να υποβάλλουν υποχρεωτικά δήλωση φορολογίας εισοδήματος\nε) Προσοχή στα κέρδη από επιχειρηματική δραστηριότητα κάθε είδους πλέον φορολογούνται αυτοτελώς με ενιαίους συντελεστές τόσο για φυσικά πρόσωπα όσο και για εταιρείες.\nστ) Προσοχή στην υπεραξία κεφαλαίου. Από το 2014 οποιαδήποτε υπεραξία προκύπτει από μεταβίβαση κεφαλαίου φορολογείται με 15%. Δηλαδή για υπεραξία που προκύπτει από πώληση ακινήτων, μετοχών, κρατικών ομολόγων και παραγώγων.\nζ) Προσοχή στο τεκμαρτό εισόδημα από ιδιόχρηση ορίζεται στο 3% της αντικειμενικής αξίας του ακινήτου, ισχύει για όλους δίχως ουσιαστικές εξαιρέσεις.\nη) Προσοχή στις συγκεντρωτικές καταστάσεις πελατών – προμηθευτών, πάνε σε μηναία πλέον βάση\nΦυσικά δεν εξαντλούνται οι αλλαγές στο τοπίο σε αυτά που αναφέραμε, αλλά πιστεύουμε ότι σιγά-σιγά μέσα στο 2014, θα ψηλαφίσουμε μαζί όλες τις αλλαγές και τις επιπτώσεις τους στη ζωή μας.\nΠρωτέας – Διόσκουροι Κοζάνης την Κυριακή 2/2 στις 6:00μ.μ. στο Κλειστό


Αντιγράφω 5 look διασήμων (part 2) – Beezdom\nΠροσπάθησα ξανά να αντιγράψω 5 στυλ διασήμων και φαίνεται πως εκείνο το άρθρο σας άρεσε πολύ (αν δεν το είδες, δες εδώ)\nΘα ήθελα αρχικά να εκμυστηρευτώ πως μου αρέσει πολύ η όλη αυτή διαδικασία επειδή δοκιμάζω τον εαυτό μου σε διάφορα στυλ και επειδή είναι (ήταν γιατί αυτά έγιναν πριν την καραντίνα) μια ευκαιρία να περιδιαβώ και να δω διάφορους τόπους. Άφησα όμως τα ξένα πρόσωπα και επέλεξα 5 Έλληνες για να αντιγράψω. Ας γίνουμε λοιπόν ξανά λίγο ρόμπα και ελπίζω να το εκτιμήσουν κι εκείνοι όταν θα δουν τις φωτογραφίες μου.\nΑκουμπάω στον τοίχο και προσπαθώ να αντιγράψω το ύφος του Άρη που φωνάζει «τράβα τώρα την φωτογραφία που δεν κοιτάζω για να βγει αυθόρμητη». Όσο αφορά την στάση του σώματος και τα ρούχα, νομίζω τα πέτυχα διάνα, εσύ τι λες;\nΑν εξαιρέσουμε τα πολλά μποφόρ που είχε εκείνη την μέρα στο ύψωμα της Ακρόπολης, που με νύχια και με δόντια προσπαθούσα να κρατηθώ όρθιος στην πέτρα, πιστεύω πως δεν υπάρχει άλλο λάθος! Δείχνω τόσο κουλ όσο ο Βασάλος! Χαχαχα. Η θέα πάντως μαγευτική, όλη η Αθήνα στο πιάτο!\n389 σέλφις αλλά νομίζω το αποτέλεσμα ήταν αρκετά κοντά στο ύφος του Αργυρού. Το δερμάτινο και το κασκόλ ευτυχώς με βοήθησαν στο τελικό αποτέλεσμα.\nΤανιμανίδη με παίδεψες ώσπου να πετύχω το ύφος σου, αλλά θα πρέπει να το παραδεχτείς πως είμαι αρκετά κοντά. Κοντινό στο δεξί μου χέρι….και ναι φοράω βέρα. Τώρα πως την βρήκα, αυτό είναι δικό μου θέμα!\nΣτρώσεις από τζιν φόρεσε ο Βαγγέλης, στρώσεις από τζιν κι εγώ! Τι λες ήμουν κοντά σε αυτή την αντιγραφή;\n**Ευχαριστώ όσους συνέβαλαν στο να ολοκληρωθεί αυτό το άρθρο με επιτυχία (;)\nSTYLE, FASHION, FASHIONBEEZ, BEAUTYBEEZ, ΣΤΥΛ, BEES, BEEZ, ΟΜΟΡΦΙΑ, BEE, ΑΝΤΩΝΗΣ, BEAUTY, ΤΑΝΙΜΑΝΙΔΗΣ, ΑΝΤΙΓΡΑΦΗ, ΑΝΤΩΝΗΣΦΕΛΛΑΣ, ΦΕΛΛΑΣ, ΑΡΓΥΡΟΣ, FASHIONSTYLE, ΚΑΚΟΥΡΙΩΤΗΣ, ΒΑΣΑΛΟΣ, ΜΑΚΡΗΣ\nby Beezdom 4 hours ago 18 mins ago


Τα 3 πιο συχνά λάθη στο χρώμα των μαλλιών σου & πως να τα διορθώσεις!\nHome / Blog >\tΤα 3 πιο συχνά λάθη στο χρώμα των μαλλιών σου & πως να τα διορθώσεις!\n#1: Άφησες την βαφή πολύ ώρα, και τώρα το χρώμα βγήκε σκούρο\nΜην πανικοβληθείς - υπάρχουν μερικά βήματα που μπορείς να κάνεις για να επιστρέψεις στο σωστό χρώμα. Πρώτα απ 'όλα, δοκίμασε ένα σαμπουάν που ανοίγει αντί να προστατεύει το χρώμα σου. Αυτό είναι βασικά το αντίθετο από ένα σαμπουάν που προστατεύει το χρώμα - αντί να κρατάει το χρώμα ζωντανό για μεγαλύτερο χρονικό διάστημα, ένα τέτοιο σαμπουάν μπορεί να σε βοηθήσει να απομακρύνεις τη συσσώρευση χρώματος στα μαλλιά σου. Σαπούνισε την πιο σκοτεινή περιοχή μερικές φορές με ένα κανονικό σαμπουάν - ένα που δεν προορίζεται να προστατεύσει τα μαλλιά που έχουν βαφτεί - για να ξεθωριάσει το χρώμα. Συνέχισε με ένα πλούσιο conditioner ή μάσκα μαλλιών που προορίζεται για βαμμένα μαλλιά.\n#2: Το μαλλί σου παρά βγήκε κόκκινο\nΈτσι, ήθελες να είσαι κοκκινομάλλα αλλά τα πράγματα δεν πήγαν όπως τα είχες προγραμματίσει . Σε αυτή την περίπτωση, δοκίμασε να βάψεις τα μαλλιά σου σε απόχρωση καφέ που έχει το ίδιο επίπεδο χρώματος με το κόκκινο που χρησιμοποίησες . Ξεκίνα εφαρμόζοντας το χρώμα στην περιοχή που είναι πιο κόκκινη. Κράτησε το για 5 έως 10 λεπτά, ελέγχοντας το χρώμα κάθε πέντε λεπτά. Ξέπλυνε το όταν τα μαλλιά σου έχουν αρχίσει να σκουραίνουν!\n#3: Το χρώμα σου βγήκε ξεθωριασμένο\nΜετά απ’όλο τον κόπο σου τίποτα δεν είναι πιο εκνευριστικό από το να περιμένεις να δεις το αποτέλεσμα της βαφής στα μαλλιά σου και να μην είναι ζωντανό και λαμπερό! Ίσως δεν το άφησες αρκετά ή ίσως η τρίχα σου είναι αφυδατωμένη και δεν μπόρεσε να απορροφήσει σωστά το χρώμα! Όποιος και αν είναι ο λόγος υπάρχει μια εύκολη λύση: ένα conditioner για τόνωση του χρώματος ή ένα προϊόν τόνωσης της γυαλάδας. Υπάρχουν διάφορα προϊόντα στην αγορά, θα βρεις κάτι να επανορθώσεις!


Τσίπρας: Το σημαντικό είναι να μη φύγω από τη Σύνοδο με φέσι - e-thessalia.gr\nΤσίπρας: Το σημαντικό είναι να μη φύγω από τη Σύνοδο με φέσι\n1 Ιουνίου 2017, 17:38 1 Ιουνίου 2017\nΧαμηλώνει τις προσδοκίες για ελάφρυνση του χρέους ο Αλέξης Τσίπρας. «Το σημαντικό είναι να μη φύγω από τη Σύνοδο Κορυφής με φέσι. Άλλοι φέσωσαν τη χώρα», δήλωσε ο πρωθυπουργός στο υπουργείο Εσωτερικών όταν ρωτήθηκε από δημοσιογράφους στη Σύνοδο της Ευρωπαϊκής Ένωσης Κορυφής του Ιουνίου μετά το Eurogroup θα πάει με γραβάτα και αν θα φύγει με γραβάτα.\nΝομοσχέδιο για απλή αναλογική στις δημοτικές εκλογές. Εν τω μεταξύ, στα τέλη καλοκαιριού ή το αργότερο στις αρχές φθινοπώρου σκοπεύει η κυβέρνηση να φέρει στη Βουλή το νομοσχέδιο αναθεώρησης του «Καλλικράτη», που θα προβλέπει εφαρμογή της απλής αναλογικής στις δημοτικές εκλογές, όπως δήλωσε ο πρωθυπουργός από το ΥΠΕΣ.\nΠροηγούμενο ΆρθροΒελτιώνει την Παλαιά Εθνική Οδό Βόλου – Λάρισας η Περιφέρεια Θεσσαλίας με έργο προϋπολογισμού 1,8 εκατ. ευρώΕπόμενο ΆρθροΈνωση Καταναλωτών Βόλου: Ταξίδια και διακοπές – Τι δικαιώματα έχουμε, τι πρέπει να προσέχουμε


Διενέργεια προκαταρκτικής εξέτασης για το περιστατικό στο 6ο Δημοτικό Δάφνης. – Ο ΜΑΘΗΜΑΤΙΚΟΣ\nΤη διενέργεια προκαταρκτικής εξέτασης προκειμένου να διαπιστωθεί τι συνέβη και δεν έγινε σεβαστό το αποτέλεσμα της κλήρωσης για σημαιοφόρο στη μαθητική παρέλαση της 28ης Οκτωβρίου, στο 6ο δημοτικό σχολείο Δάφνης, διέταξε την Τρίτη, το υπουργείο Παιδείας, Έρευνας και Θρησκευμάτων. Σύμφωνα με τον αναπληρωτή γγ του υπουργείου, Γιώργο Αγγελόπουλο, όντως το αποτέλεσμα της κλήρωσης, που «έδειξε» τον 11 χρόνο Αμιρ από το Αφγανιστάν για σημαιοφόρο, δεν έγινε σεβαστό και την Δευτέρα, έφτασαν στο υπουργείο οι σχετικές εγγραφές αναφορές για το περιστατικό. «Από αυτά που περιλαμβάνονται στις αναφορές, πρόεκυψε ότι θα πρέπει -και αυτό κάναμε ήδη σήμερα- να διαταχθεί προκαταρκτική εξέταση», είπε χαρακτηριστικά ο κ. Αγγελόπουλος. Δήλωση Αντιπροέδρου της ΔΟΕ Σταύρου Πετράκη: «Συνάδελφοι σε σχέση με τα όσα συκοφαντικά για το 6ο Δημοτικό Σχολείο Δάφνης αναφέρονται στο διαδίκτυο, σας ενημερώνουμε ότι η κατάσταση είναι εντελώς διαφορετική. Έχουμε επικοινωνήσει με το Σύλλογο και το Διευθυντή τόσο εγώ (Αντιπρόεδρος της ΔΟΕ) όσο και ο Πρόεδρος της ΔΟΕ. Η κλήρωση έγινε όπως προβλέπεται. Ο Αφγανικής καταγωγής μαθητής που κληρώθηκε είχε απαλλαγεί από το μάθημα των Θρησκευτικών και τον εκκλησιασμό και γι’ αυτό ρωτήθηκε η οικογένεια μέσω του κοινωνικού λειτουργού του Δήμου (ο οποίος είναι ο ενδιάμεσος για την επικοινωνία αφού η οικογένεια ήρθε την άνοιξη στην Ελλάδα και υπάρχει θέμα επικοινωνίας καθώς δεν γνωρίζουν άλλη γλώσσα) για το τι θα κάνει το παιδί. Ο κοινωνικός λειτουργός ενημέρωσε το σχολείο ότι το παιδί δεν θα κρατήσει τη σημαία. Ο Διευθυντής ενημέρωσε τη Διεύθυνση Εκπαίδευσης, προχώρησαν σε νέα κλήρωση και κληρώθηκε μαθητής από την Αλβανία. Οι συνάδελφοι αποφάσισαν να δώσουν την ταμπέλα στον Αφγανό μαθητή θέλοντας να τον στηρίξουν αφού είχε μάθει πως κληρώθηκε. Όλα έχουν γίνει με αποφάσεις συλλόγου διδασκόντων και με ενημέρωση της Διεύθυνσης.»


ATACHE Be Sun Cream Color SPF50+ 50ml - Intramed\nAtache Be Sun Cream Color SPF50+ 50ml Αντηλιακό προσώπου με χρώμα\nΚρέμα για ξηρά και κανονικά δέρματα.\nΧαρίζει μια ελαφριά απόχρωση που προσαρμόζεται σε κάθε τύπο δέρματος.\nΗ ρευστή υφή της προσφέρει πλούσια και μεταξένια αίσθηση.\nΗ σύνθεσή της με ενυδατικά συστατικά σχηματίζει ένα προστατευτικό στρώμα εμποδίζοντας την διαδερμική απώλεια του νερού.\nΔώστε την ερώτησή σας για το προϊόν 'ATACHE Be Sun Cream Color SPF50+ 50ml'


ΔΙΑΒΑΣΤΕ ΣΤΗ(Ν) Έβε Ίμπο Αγγλική Αζερμπαϊτζανική Αζερμπαϊτζανική (κυριλλικό αλφάβητο) Αλβανική Αμερικανική Νοηματική Γλώσσα Αμχαρική Αραβική Αρμενική Ασαμική Αφρικάανς Βέντα Βιετναμική Βισλάμα Βουλγαρική Γαλλική Γερμανική Γεωργιανή Γιορούμπα Δανική Εβραϊκή Ελληνική Εσθονική Εφίκ Ζουλού Ιαπωνική Ιλόκο Ινδονησιακή Ισλανδική Ισπανική Ιταλική Κάτσιν Κέτσουα (Κούσκο) Καταλανική Κεμπουάνο Κικάμπα Κικούγιου Κινεζική Μανδαρινική (απλοποιημένη) Κινεζική Μανδαρινική (παραδοσιακή) Κινιαρουάντα Κιργισιανή Κιριμπάτι Κιρούντι Κορεατική Κροατική Κόζα Λιθουανική Λινγκάλα Λουγκάντα Μαλαγιάλαμ Μαλαϊκή Μαλγασική Μαλτεζική Μαπουντούνγκουν Μιανμάρ Μουρ Νζέμα Νιούνγκουε Νορβηγική Ολλανδική Οσετική Ουγγρική Ουκρανική Ουμπούντου Παπιαμέντο (Αρούμπα) Παπιαμέντο (Κουρασάο) Περσική Πολωνική Πορτογαλική Ρουμανική Ρωσική Σάνγκο Σαμόαν Σεπέντι Σερβική Σερβική (λατινικό αλφάβητο) Σεσούτου (Λεσότο) Σετσουάνα Σιναλεζική Σιντάμα Σλαβική της ΠΓΔΜ Σλοβακική Σλοβενική Σουαχίλι Σουαχίλι (Κονγκό) Σουηδική Σόνα Τάι Τάμιλ Τέλαγκου Ταγκαλόγκ Ταταρική Τουρκική Τουρκομανική Τούι Τσεχική Τσιμπέμπα Τσιτουμπούκα Τσιτσέουα Τσιτόνγκα Τσόνγκα Φίτζι Φεροϊκή Φινλανδική Χάουσα Χιλιγκαϊνή\nΗ ίδια η Αγία Γραφή εξηγεί τι χρειάζεστε για να την κατανοήσετε. Ανεξαρτήτως της μόρφωσής σας ή του πολιτισμού από τον οποίο προέρχεστε, το άγγελμα του Θεού που βρίσκεται στην Αγία Γραφή “ δεν είναι πολύ δύσκολο για εσάς ούτε είναι πολύ μακριά ”.—Δευτερονόμιο 30:11.\nΤι είναι απαραίτητο για την κατανόηση της Αγίας Γραφής\nΝα έχετε τη σωστή διάθεση. Πρέπει να δέχεστε την Αγία Γραφή ως το Λόγο του Θεού και να είστε ταπεινοί, διότι ο Θεός εναντιώνεται στους υπερηφάνους. (1 Θεσσαλονικείς 2:13· Ιακώβου 4:6) Ωστόσο, ο Θεός δεν ζητάει τυφλή πίστη—θέλει να χρησιμοποιείτε « τη δύναμη της λογικής σας ».—Ρωμαίους 12:1, 2.\nΝα προσεύχεστε για σοφία. Το εδάφιο Παροιμίες 3:5 λέει: « Μη στηρίζεσαι στη δική σου κατανόηση ». Απεναντίας, χρειάζεται “ να ζητάτε από τον Θεό ” σοφία για να κατανοήσετε την Αγία Γραφή.—Ιακώβου 1:5.\nΝα τη μελετάτε τακτικά. Θα ωφεληθείτε πολύ περισσότερο αν μελετάτε την Αγία Γραφή τακτικά παρά αν το κάνετε αυτό περιστασιακά.—Ιησούς του Ναυή 1:8.\nΝα τη μελετάτε κατά θέματα. Ένας αποτελεσματικός τρόπος για να μάθετε τι διδάσκει η Αγία Γραφή είναι η μελέτη κατά θέματα, δηλαδή να αναλύετε τι λέει η Γραφή για κάποιο συγκεκριμένο θέμα. Ξεκινήστε με τις « στοιχειώδεις χριστιανικές διδασκαλίες », και έπειτα συνεχίστε με τις βαθύτερες. (Εβραίους 6:1, 2, Η Αγία Γραφή, Μετάφραση από τα Πρωτότυπα Κείμενα) Θα δείτε ότι μπορείτε να κάνετε αντιπαραβολή εδαφίων και ότι η Γραφή ερμηνεύει μόνη της τον εαυτό της—ακόμη και τα σημεία που είναι « δυσνόητα ».—2 Πέτρου 3:16.\nΖητήστε βοήθεια από άλλους. Η Αγία Γραφή μάς προτρέπει να δεχόμαστε βοήθεια από άλλους που την κατανοούν. (Πράξεις 8:30, 31) Οι Μάρτυρες του Ιεχωβά προσφέρουν ένα πρόγραμμα δωρεάν μαθημάτων της Αγίας Γραφής. Ακολουθώντας το παράδειγμα των πρώτων Χριστιανών, χρησιμοποιούν Βιβλικές παραθέσεις για να βοηθούν άλλους να διακρίνουν τι πραγματικά διδάσκει η Αγία Γραφή.—Πράξεις 17:2, 3.\nΝα είστε διανοούμενοι. Οι 12 απόστολοι του Ιησού κατανοούσαν τις Γραφές και τις δίδασκαν σε άλλους, παρότι μερικοί τους θεωρούσαν “αγράμματους και συνηθισμένους” ανθρώπους.—Πράξεις 4:13.\nΝα έχετε χρήματα. Δεν χρειάζεται να πληρώσετε για να μάθετε τι διδάσκει η Αγία Γραφή. Ο Ιησούς είπε στους μαθητές του: « Δωρεάν λάβατε, δωρεάν δώστε ».—Ματθαίος 10:8.


Η τηλεόραση «υιοθετεί» το σινεμά - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΗ τηλεόραση «υιοθετεί» το σινεμά\nΜέχρι πριν από 1-2 χρόνια οι παραγωγοί του Χόλιγουντ, ψάχνοντας τρόπους για εύκολο κέρδος, στρέφονταν στην τηλεόραση για σενάρια και έτοιμη πελατεία. Οι δημοφιλείς τηλεοπτικές σειρές μετατρέπονταν σε ακόμα δημοφιλέστερες ταινίες, με τους ίδιους ή διαφορετικούς ηθοποιούς στους πρωταγωνιστικούς ρόλους, και βέβαια με το διαρκές «κλείσιμο του ματιού» για ένα κοινό ήδη εξοικειωμένο με τους κώδικες της σειράς. Το τελευταίο διάστημα ωστόσο αυτή η κατάσταση έχει αντιστραφεί τελείως.\nTo 1992 o Ντέιβιντ Λιντς πείστηκε να μεταφέρει την εμβληματική σειρά του «Twin Peaks» στη μεγάλη οθόνη, με τη φιλοδοξία να φέρει σε μεγαλύτερη κλίμακα μια ήδη πετυχημένη συνταγή. Το αποτέλεσμα ήταν μάλλον αμήχανο αφού και ο ίδιος ο Λιντς -αν και κορυφαίος δημιουργός- ήταν πλέον φανερά σε φάση αλλαγής των εκφραστικών μέσων που καθιέρωσαν τη σειρά. Ακόμη πιο απογοητευτικά ήταν ωστόσο τα αποτελέσματα με άλλες μεταφορές όπως εκείνες των «Αγγέλων του Τσάρλι», του «Miami Vice» και του «Sex and the City». Μιλάμε επί της ουσίας για προχειροφτιαγμένες, ανέμπνευστες ιστορίες, γυμνωμένες από την ατμόσφαιρα και τις αρετές των σειρών που έχτισαν σχέση αγάπης με το κοινό· οι παραπάνω ταινίες πέτυχαν μεν τον αντικειμενικό σκοπό τους -τη διάκριση στο box office- αλλά ξεχάστηκαν γρήγορα ή και λοιδορήθηκαν από τους πιστούς των αντίστοιχων franchise.\nΤα τελευταία δύο χρόνια υπάρχει ένα ολόκληρο κύμα σειρών οι οποίες «πατούν» πάνω σε γνωστούς και επιτυχημένους τίτλους ταινιών του παρελθόντος, είτε μακρινού είτε του πιο πρόσφατου. Το εξαιρετικό «Fargo» των αδερφών Κοέν, για παράδειγμα, μεταφέρθηκε εξίσου ωραία στην τηλεόραση με πρωταγωνιστές όπως ο Μπίλι Μπομπ Θόρντον και ο Μάρτιν Φρίμαν. Η επιτυχία της σειράς μάλιστα ήταν τέτοια, που λειτούργησε σαν βότσαλο στη λίμνη προκαλώντας την έναρξη δεκάδων παρόμοιων παραγωγών, οι οποίες είναι ήδη σε εξέλιξη ή προγραμματίζονται για το μέλλον. Από αυτές βέβαια δεν θα μπορούσε να λείπει και ο ταχύτατα αναπτυσσόμενος κόσμος των κόμικς, με τα τηλεοπτικά «Constantine» και «Agents of S.H.I.E.L.D» να εξαργυρώνουν τις αντίστοιχες κινηματογραφικές επιτυχίες.\nΠολλοί θα μπορούσαν να μιλήσουν για ξαναζεσταμένο φαγητό· για την ίδια δηλαδή κερδοσκοπική τάση που κατέλαβε τα προηγούμενα χρόνια και τον κινηματογράφο με πολύ φτωχά όπως είδαμε αποτελέσματα. Η διαφορά ωστόσο με την αντίστροφη διαδικασία που περιγράφηκε παραπάνω είναι καθαρά ποιοτική. Συγκεκριμένα, οι παραγωγοί των τηλεοπτικών σειρών, εκμεταλλευόμενοι τα πολλά χρήματα που πλέον αφειδώς ρέουν στο μέσο τους, καθώς και τη μεγάλη εκφραστική ελευθερία που αυτό προσφέρει, συναγωνίζονται ή και ξεπερνούν τα κινηματογραφικά τους πρότυπα. Φυσικά υπάρχουν και από αυτή την πλευρά αποτυχίες, όπως το επιεικώς απαράδεκτο «Rosemary’s Baby» που έμεινε πολύ μακριά από το κλασικό φιλμ του Πολάνσκι, αυτές όμως αποτελούν την εξαίρεση. Ο κανόνας είναι πιο κοντά σε σειρές όπως ο εξαιρετικός «Hannibal» του τηλεοπτικού δικτύου NBC, ο οποίος μεταφέρει ιδανικά την ατμόσφαιρα τόσο των διάσημων ταινιών με τον Αντονι Χόπκινς όσο και των βιβλίων του Τόμας Χάρις. Τοποθετώντας τον «ψαρωτικό» Δανό Μαντς Μίκελσεν («Το Κυνήγι») στον πρωταγωνιστικό ρόλο του ψυχίατρου με τις… ιδιαίτερες ορέξεις και σενάριο πολύ εφευρετικό, ειδικά από τη δεύτερη σεζόν και έπειτα η σειρά έχει κερδίσει φανατικούς θαυμαστές όπως και την πολυπόθητη ανανέωση για το νέο έτος.\nΤότε (το 2015) θα έχουμε επιπλέον αρκετές νέες μεταφορές στη μικρή οθόνη ξεκινώντας ήδη από τον Ιανουάριο με το «12 Πίθηκοι», το οποίο φιλοδοξεί να φανεί αντάξιο της πρωτοποριακής ταινίας του Τέρι Γκίλιαμ από το 1995. Κατά τα λοιπά, υπάρχει το «Big», βασισμένο στη γνωστή κωμωδία η οποία εν πολλοίς «έφτιαξε» το όνομα του Τομ Χανκς, το «Scream» του γνωστού μασκοφόρου δολοφόνου και το φουτουριστικό «Minority Report», στα χνάρια του θρίλερ φαντασίας του Στίβεν Σπίλμπεργκ. Πιο αναμενόμενη από όλα ίσως, η μεταφορά του πολύ αξιόλογου (και υποτιμημένου) «Νησιού των Καταραμένων» για το HBO, υπό την καθοδήγηση μάλιστα του ίδιου του Μάρτιν Σκορσέζε.\nΠού οφείλεται όμως η επιτυχία της τηλεόρασης σε σχέση με το σινεμά; Οπως αναφέρθηκε ήδη, το θέμα είναι ποιοτικό, όμως πρέπει να επισημανθεί πως η επιτυχία της σύγχρονης τηλεόρασης εντοπίζεται εν μέρει και στην ίδια τη φύση της. Για να γίνουμε πιο συγκεκριμένοι, η σχέση μεταξύ θεατή και τηλεοπτικής σειράς εμπεριέχει αποδεδειγμένα κάτι σχεδόν το εξαρτησιογόνο. Περιμένουμε τις αγαπημένες μας σειρές τις προκαθορισμένες μέρες, συμπάσχουμε με τους ήρωές τους και «μελαγχολούμε» όταν η προβολή τους αναβάλλεται λόγω κάποιας μυστηριώδους αμερικανικής γιορτής. Αυτή η σχέση προφανώς χτίζεται και στις μεταφορές των κινηματογραφικών ταινιών, όπου καθόλου τυχαία (και πολύ τηλεοπτικά) οι κεντρικοί χαρακτήρες περιγράφονται σε έξτρα βάθος προκειμένου να βρεθούν οι κώδικες ταύτισης με το κοινό. Επιπλέον, εκεί οι τηλεοπτικοί παραγωγοί έχουν πολύ περισσότερη άνεση χώρου και χρόνου να αναπτύξουν τις καλές ιδέες που έκαναν τις ταινίες να ξεχωρίζουν αλλά και να τις εμπλουτίσουν με νέες, οι οποίες εκ των πραγμάτων δεν θα χωρούσαν ποτέ στο σινεμά.\nNext story Επιτρέπονται οι δημοσκοπήσεις σε όλη την προεκλογική περίοδο\nPrevious story Γλέζος: Να μείνουν εκτός ψηφοδελτίων ΣΥΡΙΖΑ Βουδούρης-Παραστατίδης


Sony Ericsson Vivaz Pro; • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 68,963 μέλη και 2,478,081 μηνύματα σε 78,924 θέματα. Αυτή τη στιγμή μαζί με εσάς απολαμβάνουν το e-steki άλλα 354 άτομα.\nH mairiboo! αυτή τη στιγμή δεν είναι συνδεδεμένη. Έχει γράψει 43 μηνύματα.\nH mairiboo! έγραψε: στις 02:38, 18-08-12:\nΓεια σας!!πέρασαν τα χρόνια και είπα #επιτέλους ν'αλλάξω το παλιό μου κινητούλι με ένα καινούριο!!Σκέφτομαι λοιπόν το sony ericsson vivaz pro! Είναι αρκετά ωραίο!Απλά θα ήθελα να μάθω αν μπορώ να βάζω wallpapers μπροστά !Γιατί όσα βιντεάκια έχω δει όλοι κάτι μπλέ γραμμούλες έχουν!Αν έχετε την καλοσύνη όσοι έχουν ή ξέρουν απο το συγκεκριμένο κινητό να μου απαντήσουν γιατί με έχει φάει η αγωνία!\nΕμφάνιση περισσότερων μηνυμάτων του χρήστη mairiboo!\nΕμφάνιση μηνυμάτων του χρήστη mairiboo! στο thread\nO Cosa Nostra έγραψε: στις 02:54, 18-08-12:\nΑυτο κοντευει να καταργηθει το μοντελο... σε λιγο ουτε ανταλλακτικα δεν θα βρισκεις,ουτε υποστηριξη θ εχεις για τα τηλεφωνα της κοινοπραξίας.\nΕννοω για τα τηλεφωνα Sony-Ericsson για πια υπαρχει μονο Sony.Σαν Sony-Ericsson εχει κλεισει το μαγαζι εδω και κανα χρόνο\nH mairiboo! έγραψε: στις 02:59, 18-08-12:\nκαι είναι τόσο ωραίο!! Δηλαδή τώρα μας αναγκάζουν να έχουμε όλοι apple??? με όλα αυτά τα ψιψιψώνια???\nO Cosa Nostra έγραψε: στις 03:06, 18-08-12:\nΥπαρχουν και αλλες μαρκες εκτος απο apple,παρε κανα Samsung.Φανταζομαι ψαχνεις για μοντελο με qwerty πληκτρολόγιο... ....\nκαι η Motorola εχει βγαλει καλα μοντελα\nH mairiboo! έγραψε: στις 03:12, 18-08-12:\nναι motorola δεν μου πολυ αρεσει! samsung δεν ξερω αν θα μπορω να το χειριστω!!γιατι παντα lg και sony ειχα\nO Cosa Nostra έγραψε: στις 03:25, 18-08-12:\nΤωρα πια η συντριπτικη πλειοψηφια των κινητων ειναι με λειτουργικο android δηλαδη εχουν ολα τον ιδιο χειρισμο,οποτε μην φανταστεις οτι διαφερουν στις λειτουργιες...στις προδιαγραφες σαν συσκευες εχουν διαφορες...αλλα για να παρεις καλο smartphone το πληρωνεις.\nΚαι εγω LG και Sony ειχα αλλα το επομενο βλεπω να ειναι κανα Samsung Galaxy..\nO challenger έγραψε: στις 09:23, 18-08-12:\nΠάρε ένα samsung galaxy Y ή ενα motorola fire\nO KingFox Χαμογέλα! έγραψε: στις 11:43, 18-08-12:\nΑρχική Δημοσίευση από mairiboo!\nΠάρε το Xperia Neo V είναι πολύ καλό κινητό και σε πολύ καλή τιμή!\nchallenger, gregory, nub\nO fockos έγραψε: στις 11:43, 18-08-12:\nΕγω επιμένω iphone Λόγω store\n(εχω android κινητό γιατι το ιphone ειναι ακριβό αλλά για καποιον που εχει τα λεφτα iphone με κλειστα τα μάτια)\nchallenger, KingFox, gademis\nO challenger έγραψε: στις 15:19, 18-08-12:\nαν θες να πάρεις android, μην πάρεις sony xperia.\nειναι μακραν τα χειροτερα της οικογενειας των android.\nακομα και τα HUAWEI/ZTE ειναι ταξεις ανωτερα!\nΝαι, αλλά αντιμετωπίζει σοβαρά προβλήματα συνδεσιμότητας\nO fockos έγραψε: στις 16:05, 18-08-12:\nNαι αλλα δε πειράζει όλα συγχωρούντιαι επειδή είναι apple\nO iJohnnyCash έγραψε: στις 16:27, 18-08-12:\nΣίγουρα το μοντέλο που σκέφτεσαι είναι παλιό όπως επίσης δεν είναι ο μονόδρομος η Apple. Κυκλοφορούν πολλές εναλλακτικές προτάσεις.\nΕγώ θα τολμήσω να σου προτείνω Windows Phone 7.5 και όχι Android παρόλο που η έκδοση 8 έχει ανακοινωθεί ήδη. Δεν θα σου προτείνω Android γιατί τα πλεονεκτήματα του είναι λίγο ανούσια. Μιλάνε για χιλιάδες εφαρμογές, πράγματι έτσι είναι. Το 90% είναι για πέταμα. Το ίδιο ισχύει και για το iOS αλλά και το WindowsPhone ... εκεί που θέλω να καταλήξω είναι ότι όλες οι συσκευές έχουν τις 5 ή 20 πραγματικά χρήσιμες εφαρμογές. Πάμε παρακάτω το Android είναι αχταρμάς. Από την μια αυστηρές πρακτικές όπως σχεδόν υποχρεωτική σύνδεση με το Google Account και από την άλλη μπορώ να σου εγκαταστήσω εφαρμογή που θα ηχογραφεί όλες τις κλείσεις και θα μου τις στέλνει σε email. Και για να μιλήσουμε λίγο πιο πρακτικά, μπορεί να εγκαταστήσεις μια εφαρμογή που θα απασχολεί 24h την CPU και μετά να τρέχεις στα service γιατί δεν σου κρατάει πολύ η μπαταρία.\nΓια αυτούς τους λόγους εφόσον δεν θέλεις iPhone, θα σου πρότεινα το Nokia Lumia 710 που κοστίζει 299€ στα καταστήματα της Vodafone.\nO challenger έγραψε: στις 16:35, 18-08-12:\nΑπαράδεκτα κατα την γνώμη μου τα windows phone.\nΗ νοοτροπια που είναι στημένο είναι τελειως αποπροσανατολισμενη απο την σταθεροτητα, μόνο φρουφρου κι αρωματα είναι.\nO iJohnnyCash έγραψε: στις 16:47, 18-08-12:\nΕίναι παρά πολύ smooth λειτουργικό\nO Monte Cristo είδε φως, μπήκε, και έγραψε: στις 17:04, 18-08-12:\nΔεν θα διαφωνήσω σε αυτό μιας και δεν τα έχω δουλέψει.\nΩστόσο, έχουν 2 σοβαρά μειονεκτήματα: 1. Είναι πανάκριβα σε σχέση με κινητά android αντίστοιχων δυνατοτήτων και 2. Δεν έχουν υποστήριξη flash και επεκτάσιμη μνήμη (για να μην πω ότι για να βρεις κινητό windows που να επιτρέπει αποστολή αρχείων μέσω bluetooth πρέπει να δώσεις γύρω στο 500αρικο)\nΕγώ θα έλεγα να πάρεις το vivaz αφού σου αρέσει. Δεν έχει σημασία αν είναι παλιό τεχνολογικά, αρκεί να καλύπτει τις ανάγκες σου\nO challenger έγραψε: στις 17:06, 18-08-12:\nτα τελευταια windows mobile που σου επετρεπαν να δουλεψεις αποτελεσματικα ήταν τα windows CE\nO Superhuman έγραψε: στις 17:09, 18-08-12:\nΚανα HTC έχεις κοιτάξει; Είναι καλά εργαλεία αυτά!\nO challenger έγραψε: στις 17:22, 18-08-12:\nΤα htc γύρισαν σε windows mobile, επειδή η microsoft κυνηγά την acer (για κάτι παράλογες αιτιολογίες) πως χρησιμοποιεί πατέντες της.\nΕγώ πάντως αυτό που συνεχίζω να προτείνω στην κοπέλα είναι κάποιο φθηνό android!\nO gregory, nub έγραψε: στις 17:26, 18-08-12:\nμπορείς να πεις γιατί είναι τα χειρότερα; Εγώ sony ericsson έχω, όχι ξπίρια αλλά τι κακό έχουν; Όλα δουλεύουν καλά πάνω του (εώς στιγμής)\nO fockos έγραψε: στις 17:43, 18-08-12:\nΔιαφωνώ με τα windows mobile (το λειτουργικό δεν έχει ωριμάσει ακόμα) θα μάθουμε την πραγματική του αξία λίγους μήνες μετά που το store θα δουλευει με όλους τους ρυθμούς του (είμαι σίγουρος ότι θα φτάσει στα επίπδα της apple το store της). Ως τότε δε μπορουμε να κάνουμε ρυθμιση με ωριμα λειτουργικά όπως της apple και της android.\nTo ανδροιτ προσωπικά με απογοήτευσε ως λειτουργικό.... και πιο πολύ απογοητεηκα απο το store της πάντως για την htc εχω να πω τα καλύτερα από πλευρά κατασκευής του κινητού αλλά και παραμετροποίησης του λειτουργικού.\nΤο τελευταίο του μήνυμα δημοσιεύτηκε 05-08-10 στις 20:55.\nΤο τελευταίο του μήνυμα δημοσιεύτηκε 23-11-08 στις 21:18.\nΤο τελευταίο του μήνυμα δημοσιεύτηκε 13-09-07 στις 19:19.


κάντε κλικ στην photo για μεγέθυνση\nΟι επιθέσεις αυτές δεν ικανοποιούσαν το Λικάριο που διψούσε για μεγαλύτερη εκδίκηση. Έτσι, ήρθε σε επαφή με τον αυτοκράτορα του Βυζαντίου Μιχαήλ Η΄ τον Παλαιολόγο και του πρότεινε να αναλάβει για λογαριασμό των Βυζαντινών την υποταγή όλης της φεουδαρχικής φραγκοκρατούμενης Εύβοιας, με τον όρο πως θα του δίνονταν αρκετές στρατιωτικές δυνάμεις. Ο αυτοκράτορ ας αποδέχτηκε τις προτάσεις του και από τότε άρχισε ένας πολύ οδυνηρός για τους Φράγκους πόλεμος με μορφή επιδρομών. Το ένα μετά το άλλο τα φράγκικα κάστρα της Εύβοιας έπεσαν στα χέρια του Λικάριο και του στρατού του. Μετά την άλωση του ισχυρού κάστρου της Καρύστου "Κάστελ-Ρόσσο", ο Λικάριο ανταμείφθηκε πλουσιοπάροχα από τον αυτοκράτορα.


Χαμός στη δίκη του Γουάινσταϊν: Οι ερωτήσεις της δικηγόρου προκάλεσαν κρίση πανικού στη μάρτυρα (Photo) | ΤΟ ΠΟΝΤΙΚΙ\nΣμήνη από εκατομμύρια ακρίδες προκαλούν χάος στην Αφρική (videos)\nΤερμάτισε την... τεμπελιά! Σαλαμάνδρα έμεινε ακίνητη για 7 χρόνια (Photo)\nΧαμός στη δίκη του Γουάινσταϊν: Οι ερωτήσεις της δικηγόρου προκάλεσαν κρίση πανικού στη μάρτυρα (Photo)\nΑπρόοπτη εξέλιξη είχε η δίκη του Χάρβεϊ Γουάινσταϊν σε δικαστήριο της Νέας Υόρκης τη Δευτέρα, όταν η μία από τις δύο βασικές μάρτυρες κατηγορίας υπέστη κρίση πανικού και κατέρρευσε μετά από τετράωρη πιεστική εξέτασή της από τους δικηγόρους του παραγωγού του Χόλιγουντ που κατηγορείται για σεξουαλικές επιθέσεις και βιασμούς.\nΟ τρόπος που η δικηγόρος Ντόνα Ροτούνο χειρίστηκε την 34χρονη ηθοποιό Τζέσικα Μαν προκάλεσε στην τελευταία λυγμούς και δυσχέρεια στην αναπνοή, με αποτέλεσμα να μην μπορεί να συνεχίσει την κατάθεσή της παρά την ολιγόλεπτη διακοπή που διέταξε το δικαστήριο.\nΗ δικηγόρος του Γουάινσταϊν προσπάθησε να δημιουργήσει μια εικόνα δολοπλόκου για την ηθοποιό, η οποία υποστηρίζει ότι έπεσε θύμα βιασμού δύο φορές από τον παραγωγό του Χόλιγουντ το 2013.\nΌπως σημειώνει ο Guardian, αυτή ήταν η σφοδρότερη επίθεση που έχει εξαπολύσει η Ροτούνο υποστηρίζοντας ότι η Μαν χειραγώγησε τον Γουάινσταϊν δίνοντας του την εντύπωση ότι την έλκυε σεξουαλικά.\n«Τον χειραγωγήσατε τον κ. Γουάινσταϊν κάθε φορά που τον βλέπατε, είναι αλήθεια; Κάθε φορά που είχατε σεξουαλικές επαφές μαζί του τον χειραγωγούσατε, είναι αλήθεια; Τον κάνατε να νιώθει ότι εσείς θέλατε σεξουαλικές σχέσεις μαζί του» έλεγε η Ροτούνο στην ηθοποιό η οποία κάθε φορά απαντούσε «όχι, αυτό δεν είναι αλήθεια» επαναλάμβανε συνεχώς.\nΗ σταγόνα που, ωστόσο, ξεχείλισε το ποτήρι ήταν το αίτημα της Ροτούνο η μάρτυρας να διαβάσει ένα γράμμα που είχε στείλει σε πρώην σύντροφό της τον Μάιο του 2014, ένα χρόνο μετά τον φερόμενο βιασμό της από τον Γουάινσταϊν σε ξενοδοχείο της Νέας Υόρκης.\nΣτο γράμμα αυτό, η Μαν αναφέρει ότι είχε σεξουαλική επαφή με τον παραγωγό του Χόλιγουντ περιγράφοντας μια - κατά τη γνώμη της - δυσμορφία στα γεννητικά του όργανα.\n«Δεν έχει λειτουργικό πέος. Στο κάτω μισό του σώματός του έχει κάποιου είδους επέμβαση ή εγκαύματα» έγραφε η Μαν. Στην ίδια επιστολή η 34χρονη ηθοποιός αναφερόταν και σε μια απροσδιόριστη σεξουαλική επίθεση που υπέστη στο παρελθόν. «Θυμάμαι την ημέρα που συνειδητοποίησα ότι ελέγχω τον κόσμο μου γιατί δέχθηκα σεξουαλική επίθεση» διάβασε με τα δάκρυα να τρέχουν από τα μάτια της.\nΌταν, δε, η Ροτούνο ρώτησε τη μάρτυρα αν η επίθεση σημειώθηκε «όταν ήσασταν νεώτερη», η Μαν κατέρρευσε.


iakovos jazz: Η Ελλάδα, η Ουγγαρία και ο Balkan Stream\nΤον Δεκέμβριο του 2014, κατά την διάρκεια μίας επίσκεψης του στην Τουρκία, ο Πούτιν ανακοίνωσε ότι η Gazprom ακυρώνει τον αγωγό South Stream (μωβ γραμμή), και τον αντικαθιστά με τον αγωγό Turk Stream (κόκκινη γραμμή).\nΟ South Stream θα έβγαινε στην Βουλγαρία, ενώ ο Turk Stream υποτίθεται ότι θα βγει στην Τουρκία. Υπάρχει ένα πολύ μεγάλο γεωπολιτικό παιχνίδι γύρω από τους δύο αυτούς αγωγούς, και έχω σχεδόν έτοιμο ένα αρκετά μεγάλο κείμενο για το θέμα των δύο αγωγών. Θέλω όμως να πω δυο λόγια, που αφορούν την Ελλάδα, σε ένα κείμενο λίγων σελίδων.\nΜε την ακύρωση του South Stream ο Πούτιν τιμωρεί την Βουλγαρία, που υπό την πίεση της ΕΕ και των ΗΠΑ, υποστήριξε ότι η Ρωσία θα πρέπει να σεβαστεί την Ευρωπαϊκή Νομοθεσία Ενέργειας. Τον Ιούνιο του 2014, με βαριά καρδιά, η Βουλγαρία ανακοίνωσε ότι σταματά τα έργα που σχετίζονται με το Βουλγαρικό τμήμα του South Stream, μέχρι να βρεθεί μία λύση ανάμεσα στην Ρωσία και την ΕΕ. Μπορείτε να διαβάσετε σχετικά στο παρακάτω άρθρο της Wall Street Journal, με τίτλο “EU Tells Bulgaria to Stop Work on Gazprom's South Stream Project”, του Ιουνίου 2014. Γράφει το άρθρο:\nΘέλοντας λοιπόν ο Πούτιν να τιμωρήσει την Βουλγαρία, και να δώσει κάτι για να τροφοδοτηθεί ο μηχανισμός προπαγάνδας του διεφθαρμένου πολιτικού και μιντιακού συστήματος της Ελλάδας, πέταξε στο τραπέζι τον Turk Stream, ο οποίος θα βγαίνει από την Μαύρη Θάλασσα (Εύξεινο Πόντο) στην Τουρκία, και στην συνέχεια θα περνάει στην Ελλάδα. Βλέπετε πόσο έχει αξιοποιήσει τον Turk Stream ο μηχανισμός προπαγάνδας του ΣΥΡΙΖΑ, των ΑΝΕΛ και της Χρυσής Αυγής. Το σχέδιο είναι υποτίθεται να δημιουργηθεί επίσης ο Balkan Stream, ο οποίος θα συνδέει την Ελλάδα με την Ουγγαρία, μέσω των Σκοπίων και της Σερβίας, όπως βλέπετε στον παρακάτω χάρτη.\nΓια τον Balkan Stream μπορείτε να διαβάσετε στο παρακάτω άρθρο του Ρωσικού κρατικού πρακτορείου ειδήσεων Sputnik News, με τίτλο “South Stream Has Been Resurrected Through Balkan Stream”, του Μαρτίου 2015. Ο τίτλος του Ρωσικού πρακτορείου είναι χαρακτηριστικός, αφού αναφέρει ότι ο South Stream θα αναστηθεί μέσω του Balkan Stream.\nΤο κίτρινο τμήμα είναι αυτό που ο Τσίπρας ονομάζει “Greek Stream”, και έχει μεγάλη πρεμούρα μην τυχόν και λέγεται “Turk Stream”. Για Τσίπρα και “Greek Stream”, βλέπε “Πάνος Καμμένος-Constantin Malofeyev Μέρος 2”.\nΌπως λοιπόν βλέπετε στον χάρτη, ο Turk Stream, μαζί με τον Balkan Stream, είναι ουσιαστικά ο South Stream, με την Βουλγαρία έξω, την Τουρκία μέσα, και έναν αναβαθμισμένο ρόλο για την Ελλάδα και τα Σκόπια. Γιατί η διαδρομή του South Stream, όσον αφορά στο βόρειο πόδι του, θα ήταν Βουλγαρία-Σερβία-Ουγγαρία-Αυστρία. Βλέπε παρακάτω χάρτη για South Stream.\nΕνώ τώρα, στα χαρτιά τουλάχιστον, η Ελλάδα αναβαθμίζεται, επειδή μέσω του South Stream θα τροφοδοτούσε μόνο την Νότια Ευρώπη, ενώ μέσω του Turk Stream θα τροφοδοτεί και την Κεντρική Ευρώπη. Θα γίνει δηλαδή η Ελλάδα με τον Turk Stream και τον Balkan Stream υπερδύναμη. Θα είναι οι ΗΠΑ, η Κίνα, η Ρωσία, και πίσω τους η Ελλάδα, με ηγέτη τον Τσίπρα και Υπουργό Άμυνας τον Καμμένο. Θα γυριστεί και σε ταινία κάποτε, με τίτλο “Ο Χοντρός και ο Λιγνός σε Νέες Περιπέτειες”.\nΝα το σοβαρέψω όμως λίγο, γιατί το θέμα δεν είναι αστείο. Είναι tragic. Όπως θα διαβάσετε στο παρακάτω άρθρο του Euractiv, με τίτλο “Greece, Macedonia, Serbia and Hungary discuss Turkish Stream”, του Απριλίου 2015, ήδη έχουν συζητήσει το ενδεχόμενο του Balkan Stream οι χώρες μέσα από τις οποίες θα περνάει ο Balkan Stream, δηλαδή Ελλάδα, Σκόπια, Σερβία, Ουγγαρία. Δεν είναι άλλωστε κάτι που το έκαναν στα κρυφά.\nΠροσέξτε τώρα τι πάει να κάνει ο Πούτιν. Πρωθυπουργός στην Ουγγαρία είναι ο Victor Orban, ο οποίος είναι μία μαριονέτα του Πούτιν. Ο Ορμπάν είναι ένας εθνικοσοσιαλιστής λαϊκιστής ηγέτης, κάτι σαν τον Πάνο Καμμένο της Ουγγαρίας. Εδώ είναι το ζουμί. Ο Ορμπάν έχει ήδη δηλώσει ότι η Ουγγαρία δεν δέχεται το European Energy Union που προωθεί η ΕΕ, γιατί πλήττει την εθνική κυριαρχία κτλ. Όλα αυτά δηλαδή που λένε και στην Ελλάδα οι υπάλληλοι των Ρώσων. Οι δύο χώρες που βρίσκονται κάτω από τον Ουγγαρία στον χάρτη, είναι η Σερβία και τα Σκόπια.\nΗ Σερβία είναι από τους βασικούς συμμάχους της Ρωσίας. Η Σερβία μάλιστα δεν αντιμετωπίζει τους περιορισμούς που αντιμετωπίζει η Ελλάδα, που ναι μεν είναι δορυφόρος της Ρωσίας, αλλά λόγω της συμμετοχής της στην ΕΕ και στο ΝΑΤΟ πρέπει να κρατάει κάποιες αποστάσεις, και να υπακούει σε κάποιους κοινούς κανόνες. Αν όμως η Ελλάδα αποφασίσει να ακολουθήσει το παράδειγμα της Ουγγαρίας, και όχι της Βουλγαρίας, τότε θα μπορεί να δημιουργηθεί ο Balkan Stream, ο οποίος θα μεταφέρει το φυσικό αέριο του Turk Stream στην Κεντρική Ευρώπη και την Αυστρία, όπως ακριβώς θα γινόταν και με την περίπτωση του South Stream.\nΑν συμβεί κάτι τέτοιο, το φυσικό αέριο του Turk Stream θα πνίξει τον Southern Energy Corridor, που αυτή την στιγμή εκπροσωπείται από τους TANAP-TAP. Ο Southern Energy Corridor προωθείται από την ΕΕ, τις ΗΠΑ και την Τουρκία. Αν ο Πούτιν πετύχει κάτι τέτοιο θα εγκλωβίσει ενεργειακά την ΕΕ, και θα προκαλέσει ανυπολόγιστους τριγμούς στην ΕΕ και στο ΝΑΤΟ, αφού οι Ευρωπαϊκές χώρες θα εξακολουθήσουν να είναι εξαρτημένες από την Ρωσία ενεργειακά. Με πρώτη και καλύτερη την Γερμανία φυσικά. Βλέπε “Η Συμμαχία Γερμανίας-Ρωσίας”\nΟι ΗΠΑ, η ΕΕ και η Τουρκία, μαζεύουν με το τσιγκέλι το φυσικό αέριο από το Ιρακινό Κουρδιστάν και το Αζερμπαϊτζάν, προκειμένου να γεμίσουν τον Southern Energy Corridor, και ταυτόχρονα ευελπιστούν ότι θα καταφέρει να βρεθεί ζήτηση στην Ευρώπη για αυτό το φυσικό αέριο, προκειμένου να κάνει τον Southern Energy Corridor βιώσιμο. Αν αρχίσει να εισρέει στην Νότια Ευρώπη το ποτάμι του Ρωσικού φυσικού αερίου, είναι δεδομένο ότι θα σκεπάσει τον Southern Energy Corridor. Αυτό σημαίνει ότι ο Πούτιν θα έχει καταφέρει να καταργήσει την ΕΕ στην πράξη, και θα έχει καταφέρει να φτάσει το Ρωσικό φυσικό αέριο στην Κεντρική Ευρώπη και από τον νότο. Αφού έχει ήδη καταφέρει να το πράξει από τον Βορρά με τον North Stream, παρακάμπτοντας την Ουκρανία.\nΤι είναι τώρα αυτό που φοβίζει τα ρετάλια του πολιτικού μας συστήματος, και το σκέφτονται να πάρουν την χώρα από την ΕΕ και το ΝΑΤΟ και να την μεταφέρουν στην Ευρασία? Φοβούνται ότι θα βρεθεί η χρεοκοπημένη Ελλάδα απέναντι στην Τουρκία, έξω από το ΝΑΤΟ και την ΕΕ. Λέει όμως η Ρωσία “μην ανησυχείς Ελλάδα, θα σου τα κανονίσω εγώ με την Τουρκία, γιατί θα συνεργαστούμε στον Turk Stream, και άρα δεν υπάρχει λόγος να φοβάσαι την Τουρκία”. Πρέπει να έχετε υπόψη σας ότι στο παρελθόν, σε κάθε προσπάθεια των ΗΠΑ και του ΝΑΤΟ να βρεθεί μία λύση ανάμεσα στην Ελλάδα και την Τουρκία, Κυπριακό κτλ, οι κομμουνιστές και οι εθνικοσοσιαλιστές κουνούσαν την Ελληνική σημαία. Αν όμως η λύση αυτή εξυπηρετεί την Ρωσία, όπως συμβαίνει τώρα πχ, τότε δεν θα κουνάνε πια τις Ελληνικές σημαίες, αλλά θα αρχίσουν να μιλάνε για “ειρήνη”, “αδελφοσύνη των λαών” κτλ.\nΝα προσθέσω ότι εγώ θέλω λύση και ειρήνη με την Τουρκία αλλά δεν αποφασίζω με κριτήριο αν την ειρήνη αυτή την ζητάνε οι ΗΠΑ, όπως συνέβαινε μέχρι εχθές, ή αν την ζητάει η Ρωσία, όπως συμβαίνει από εχθές, ή αν την ζητάει κάποιος άλλος αύριο. Θέλω λύση και ειρήνη με την Τουρκία, γιατί είναι καλό για την Ελλάδα, και άρα και για εμένα.\nΕπομένως τι κάνει ο Πούτιν? Λέει στα ρετάλια του πολιτικού μας συστήματος, μην φοβάστε να χτυπήσετε την ΕΕ και το ΝΑΤΟ, αφού και η Τουρκία είναι στο κόλπο με τον Turk Stream και τον Balkan Stream, και επομένως δεν θα σας χτυπήσει. Τους λέει επίσης ότι δεν έχει τον ποταμό των χρημάτων που χρειάζονται, αλλά μπορεί να τους βοηθήσει να φτιάξουν έναν αγωγό που θα ενώσει τον Turk Stream με τον Balkan Stream, ας τον ονομάσουμε Greek Stream, και ο οποίος θα ελέγχεται από τον διεφθαρμένο Ελληνικό πολιτικό σύστημα, και θα εξασφαλίζει σε αυτό το σάπιο συστηματάκι κάποια έσοδα.\nΤο αστείο είναι ότι όλα αυτά συμβαίνουν ενώ οι Τούρκοι αξιωματούχοι διαλαλούν ότι η νούμερο ένα γεωπολιτική προτεραιότητα της Τουρκίας είναι ο Southern Energy Corridor. Όπως θα διαβάσετε στο παρακάτω άρθρο της Τουρκικής Χουριέτ, μίας από τις μεγαλύτερες Τουρκικές εφημερίδες, με τίτλο “Why TANAP is more important than the Turkish Stream”, του Δεκεμβρίου 2014, ο Υπουργός Εξωτερικών της Τουρκίας δήλωσε ότι ο Trans-Anatolian Pipeline (TANAP) είναι για την Τουρκία πολύ σημαντικότερο έργο από τον Turk Stream. Το άρθρο μάλιστα εκφράζει την άποψη ότι είναι δύσκολο να κατασκευαστούν και ο TANAP και ο Turkish Stream.\nΑς υποθέσουμε όμως ότι η Τουρκία τα κάνει πλακάκια με την Ρωσία, στέλνει το Ρωσικό φυσικό αέριο στην Ευρώπη, και βάζει ταφόπλακα στον Southern Energy Corridor. Τι θα κάνουν οι ΗΠΑ και η ΕΕ? Είναι δεδομένο, για τις ΗΠΑ τουλάχιστον, ότι θα πατήσουν με όλο τους τον στρατό πάνω στο Ισραήλ, προκειμένου να προωθήσουν τον East Med Pipeline (Ισραήλ-Κύπρος-Ελλάδα). Επομένως υπό κανονικές συνθήκες η Τουρκία δεν θα μπορούσε να εγκαταλείψει το ΝΑΤΟ, γιατί ξέρει ότι αυτό θα οδηγούσε σε μία άνευ προηγουμένου συμμαχία ΗΠΑ-Ισραήλ, αφού η Τουρκία δεν θα αποτελούσε πλέον λύση για τις ΗΠΑ.\nΠροσέξτε όμως τώρα τι συμβαίνει. Λέει η Ρωσία στην Τουρκία, συνεργάσου μαζί μου, και η Ελλάδα θα είναι μαζί μας. Όπως βλέπετε στον παρακάτω χάρτη, αν η Ελλάδα βρίσκεται μέσα σε ένα μπλοκ με την Ρωσία και την Τουρκία, μαζί και με την Κύπρο φυσικά, το Ισραήλ θα έχει πολύ περιορισμένη χρησιμότητα για το ΝΑΤΟ, γιατί θα είναι απόλυτα εγκλωβισμένο και απομονωμένο, όπως βλέπετε στον παρακάτω χάρτη.\nΜε την Αίγυπτο να έχει ξανακυλήσει στο στρατόπεδο της Ρωσίας μετά από πολλά χρόνια, την Συρία και τον Λίβανο να ελέγχονται από το Ιράν και την Ρωσία, το Ισραήλ θα είχε πολύ μικρή χρησιμότητα για τις ΗΠΑ και την ΕΕ χωρίς την Ελλάδα και την Κύπρο. Αυτός είναι ένας, όχι ο μόνος, παράγοντας που χρησιμοποιεί ο Τσίπρας για να εκβιάζει την ΕΕ και τις ΗΠΑ. Τους λέει μην ζητάτε αποκρατικοποιήσεις, γιατί αν με χάσετε χάνετε την πρόσβαση σας στην Κασπία Θάλασσα και την Μέση Ανατολή.\nΑυτό είναι στην πραγματικότητα μία απάτη. Είναι σαν να απειλούμε βάζοντας στο κεφάλι μας το πιστόλι. Γιατί έστω ότι τα σπάμε με την ΕΕ και το ΝΑΤΟ, και συνεργαζόμαστε με την Ρωσία και την Τουρκία. Γιατί σκεφτείτε εκεί που το ΝΑΤΟ και η ΕΕ είναι αποκλεισμένοι από την Μέση Ανατολή και την Κασπία Θάλασσα να αλλάξει στρατόπεδο η Τουρκία. Τότε, οι τζιχαντιστές του Ερντογάν στην Συρία και στο Ιράκ, και η προσάρτηση της Βόρειας Ελλάδας, θα ενώσει την Τουρκία με την Ευρώπη, και ο Ερντογάν θα προσφέρει στο διψασμένο ΝΑΤΟ και στην διψασμένη ΕΕ το πετρέλαιο και το φυσικό αέριο που χρειάζονται. Και όλοι, όχι μόνο στην Τουρκία, αλλά και στις ΗΠΑ και στην ΕΕ, μόλις βλέπουν τον Ερντογάν θα λένε “καλωσόρισες Σουλτάνε Ταγίπ”. Γιατί ο Ερντογάν δεν θα είναι πια πρόεδρος. Σουλτάνος θα είναι.\nΒλέπε επίσης “Οι Ομοιότητες του Διαμελισμού της Οθωμανικής Αυτοκρατορίας στις Αρχές του 20ου Αιώνα με τον Διαφαινόμενο Διαμελισμό της Ελλάδας στις Αρχές του 21ου Αιώνα”\n“Γιατί Συμφέρει την Ρωσία να Διαμελιστεί η Ελλάδα”\nΑναρτήθηκε από iakovos jazz στις 7:34 π.μ.


ΣΧΟΛΙΚΕΣ ΔΡΑΣΤΗΡΙΟΤΗΤΕΣ ΔΙΕΥΘΥΝΣΗΣ Β΄/ΘΜΙΑΣ ΕΚΠ/ΣΗΣ Ν. ΛΑΡΙΣΑΣ: Γυμνάσιο & Λ.Τ. Λιβαδίου: "Ξέρω τι ζητάω" Πρόγραμμα Αγωγής Υγείας\nΓυμνάσιο & Λ.Τ. Λιβαδίου: "Ξέρω τι ζητάω" Πρόγραμμα Αγωγής Υγείας\nΣυντονίστρια Εκπαιδευτικός: Φιλίππου Αγγελική\nΠαιδαγωγική Ομάδα: Ψαρογιώργου Χαριτίνη, Κωνσταντή Αναστασία\nΕΞΑΡΤΗΣΗΓιατί δεν «κόβουν» το κάπνισμα;\nΕθιστικές Ουσίες – “drugs” (εξαρτησιογόνα)\nΗ προέλευση της αγγλικής λέξης «drug» για την τοξική ουσία έλκει την καταγωγή της από την ολλανδική «droog», που σημαίνει « ξηρός». Πρόκειται για όρο που καλύπτει μια ολόκληρη σειρά ψυχοτροπικών ουσιών, δηλ. ουσιών που επηρεάζουν το μυαλό, τη θέληση και την κρίση, και οι οποίες μπορούν να οδηγήσουν σε εξάρτηση – γνωστή και ως εθισμός.\nΠολλές από τις τοξικές ουσίες λειτουργούν όταν δεχτούν την επίδραση ενός ή περισσότερων αλκαλοειδών, όπως η Fνικοτίνη. Τα αλκαλοειδή τροποποιούν τα σημεία που γίνεται η μεταβίβαση των νευρικών ερεθισμάτων, δηλαδή τις συνάψεις.\nΟι τοξικές ουσίες εμφανίζονται με διαφορετικές μορφές και διαφορετικές ονομασίες, αλλά η χρήση τους συναντιέται σε κάθε κοινωνικό κλάδο.\nΧαρακτηριστικά εξαρτησιογόνων ουσιών\nΣύμφωνα με αυτή την κατάταξη, τα διαγνωστικά κριτήρια, για να πούμε μια ουσία τοξική και εξαρτησιογόνο (δηλαδή που γεννά εξάρτηση), είναι:\n1. Η ισχυρή επιθυμία του χρήστη να λαμβάνει την ουσία\n2. Η δυσκολία να κρατά τη χρήση υπό έλεγχο.\n3. Το να αποτελεί προτεραιότητα για τον χρήστη να πάρει την ουσία από το να κάνει άλλες δραστηριότητες ή να εκπληρώσει άλλες υποχρεώσεις\n4. Η επιμονή του χρήστη να συνεχίσει να λαμβάνει την ουσία παραβλέποντας τις βλάβες που του προκαλεί (παρά τη γνώση ότι κάποιο σωματικό ή ψυχολογικό πρόβλημα είναι πιθανό να δημιουργείται ή να επιδεινώνεται ακριβώς από την ίδια την ουσία).\n5. Η ανοχή που εμφανίζεται στον χρήστη, δηλαδή η ανάγκη να αυξηθεί η ποσότητα της ουσίας για να φτάνει στο επιθυμητό αποτέλεσμα , στο οποίο πριν έφτανε με μικρότερη ποσότητα.\n6. Η ανάπτυξη στερητικού συνδρόμου, όταν ελαττώνεται η συγκέντρωσή της ουσίας στο σώμα του χρήστη , τα δε συμπτώματα από τη στέρηση τον κάνουν να θέλει να την ξαναπάρει, για να ανακουφιστεί.\nΕπιθυμία δυνατότερη και από το φόβο του θανάτου\nΑκόμη πιο εντυπωσιακά παραδείγματα του πόσο ισχυρή είναι η εξάρτηση αποτελούν τα ακόλουθα γεγονότα:\n• Μετά από εγχείρηση Fκαρκίνου του πνεύμονα οι μισοί σχεδόν ασθενείς ξαναρχίζουν το κάπνισμα.\n• 38% επιστρέφουν στο κάπνισμα ενώ βρίσκονται ακόμη στο νοσοκομείο μετά από καρδιακή προσβολή.\n• 40% καπνίζουν πάλι μετά από αφαίρεση του λάρυγγα, λόγω καρκίνου.\n• Μετά από λίγα χρόνια καθημερινού καπνίσματος οι καπνιστές, μετά την διακοπή, βιώνουν συμπτώματα στέρησης.\n• Γενικά τα συμπτώματα στέρησης αρχίζουν μέσα σε λίγες ώρες από τη διακοπή του καπνίσματος και κορυφώνονται σε 24 με 48 ώρες. Τα περισσότερα από αυτά τα συμπτώματα συνεχίζονται για περίπου 4 εβδομάδες, αν και το αίσθημα της πείνας και η έντονη επιθυμία για κάπνισμα, μπορεί να συνεχισθούν για 6 μήνες ή και περισσότερο. Τα συμπτώματα στέρησης μπορεί να είναι:\n Έντονη επιθυμία για καπνό, αυξημένος βήχας, δυσφορία ή κατάθλιψη, αϋπνία, εκνευρισμός, απογοήτευση ή θυμός, άγχος, δυσκολία στη συγκέντρωση, ανησυχία, χαμηλότερος καρδιακός ρυθμός, αυξημένη όρεξη ή επιθυμία για γλυκά, αύξηση βάρους.\nΤΟ ΚΑΠΝΙΣΜΑ ΩΣ ΕΞΑΡΤΗΣΗ- ΜΙΑ ΝΕΑ ΘΕΩΡΗΣΗ\nΜΕ ΣΚΟΠΟ ΤΗΝ ΠΡΟΛΗΨΗ\nΗ ΝΙΚΟΤΙΝΗ ΩΣ ΕΞΑΡΤΗΣΙΟΓΟΝΑ ΟΥΣΙΑ\nΚαι εάν μπορούν να αρνηθούν και να αμφισβητήσουν την βλαβερή επίδραση του καπνίσματος στον ανθρώπινο οργανισμό και ιδιαίτερα στην ανάπτυξη του καρκίνου του πνεύμονα, ένα πράγμα όμως δεν μπορούν να αμφισβητήσουν - την κύρια αιτία που τόσοι καπνιστές συνεχίζουν να είναι πελάτες τους - την εξάρτηση της νικοτίνης.\nΗ εξάρτηση είναι εκείνη η κατάσταση κατα την οποία ο οργανισμός συνηθίζει σε μια ουσία και δεν μπορεί να λειτουργήσει κανονικά αν δεν υπάρχει η ουσία αυτή στο ̱ίμα του ανθρώπλυ.\nΗ εξάρτ̷ση μπορεί να είναι σωματική ή ͈υχολογική.\nΣτον χρόνιο καπνιστή η Ψυχολογική εξάρτηση είναι πολύ πιο εμφανής.\nΤο άτομο πολύ δύσκολα σταματά μια τέτια συνήθεια. Μια παροδική έλλειψη τσιγΌρων, ή μόνο η σκέψη πως δεν υπάρχει το επόμενο τσιγάρο, ή η παραμονή σε χώρο όπου δεν επιτρέπεται το κάπνισμα προκαλεί δυστροπία, παθολογικό άγχος, εκνευρισμό και ισχυρό πόθο για `` ένα `` τσιγάρο και ελαφρύ αίσθημα ταλαιπωρίας απο το οποίο κανείς ανακουφίζεται μόλις μπορέσει να ανάψει ένα τσιγάρο.\nΣε σχέση με άλλα φάρμακα και ουσίες η Νικοτίνη προκαλεί ελαφριά μέχρι μέτρια σωματική εξάρτηση αλλά προκαλεί πολύ ισχυρή ψυχολογική εξάρτηση.\nΚαι είναι πράγματι πολύ δύσκολο κάποιος να απελευθερωθεί απο την ψυχική του εξάρτηση. Πολλοί γιατροί έχουν συναντήσει ασθενείς ύστερα απο έμφραγμα μυοκαρδίου ή εγχειρήσεις στεφανιαίας τύπου `μπάι-ππας` ή ακόμη και ακρωτηριασμένους στα άκρα εξαιτίας κάποιας περιφερικής αγγειακής αρρώστειας, που προκλήθηκε απο το κάπνισμα, οι οποίοι λόγω της ψυχικής τους εξάρτησης συνεχίζουν να καπνίζουν το ένα τσιγάρο πάνω στο άλλο. Οι ίδιοι υποφέρουν, νοιώθουν δυστυχισμένοι και αγωνίζονται αλλά συνεχίζουν να εξυπηρετούν την εξάρτηση τους.\nΗ ΠΟΡΕΙΑ ΑΝΑΠΤΥΞΗΣ ΤΗΣ ΕΞΑΡΤΗΣΗΣ\nΗ πορεία προς την εξάρτηση είναι μια μακρόχρονη διαδικασία και εξαρτάται απο μια σειρά ατομικούς, βιολογικούς, ψυχολογικούς και κοινωνικούς παράγοντες.\nΟι διάφορες έρευνες που έγιναν στον τομέα αυτό διακρίνουν τέσσερα κρίσιμα στάδια μέσα απο τα οποία το κάπνισμα εξελίσσεται σε καθημερινή συμπεριφορά και εξάρτηση :\nΣτο στάδιο αυτό οι έφηβοι ανακαλύπτουν τα λειτουργικά και τελετουργικά στοιχεία που εντάσσουν το κάπνισμα στην καθημερινότητα τους, παρατηρώντας τους γονείς, φίλους ή άλλα σημαντικά πρόσωπα που καπνίζουν.\nβ) Μύηση και πειραματισμός\nΣτο στάδιο αυτό το κάπνισμα προκαλεί μεν στην αρχή αηδία, βήχα και κάψιμο στον λαιμό αλλά παρατηρείται και ταυτόχρονη ψυχολογική ικανοποίηση απο το γεγονός ότι ο νέος κάνει κάτι που κάνει η παρέα του ή που κάνουν οι λίγοι. Αυτό του ικανοποιεί άλλες ψυχολογικές ανάγκες, τονώνει την αυτοεκτίμηση του και κάποτε τον κάνει να νοιώθει καλύτερα. Ετσι συνεχίζει τον πειραματισμό.\nγ) Πέρασμα απο την περιστασιακή στη συστηματική χρήση\nΣτο στάδιο αυτό αρχίζει να εμπεδώνεται η συνήθεια - τόσο η τελετουργική όσο και η ψυχολογική και σταδιακά δημιουργείται και η ανάγκη βιολογικής εξασφάλισης του επόμενου τσιγάρου.\nδ) Τελική φάση, συστηματικής χρήσης, κατάχρησης και εξάρτησης.\nΕδώ η χρήση γίνεται πιο συστηματική - αυξάνεται συνεχώς ο αριθμός των τσιγάρων που καταναλώνονται κάθε μέρα και η μη εξασφάλιση της ``δόσης`` αρχίζει να προκαλεί σωματικά και ψυχολογικά προβλήματα ως έκφραση των στερητικών συμπτωμάτων, όπως αναφέρθηκαν πιο πάνω. Στο στάδιο αυτό η διακοπή του καπνίσματος είναι πολύ πιο δύσκολη διότι η εξάρτηση έχει ισχυροποιηθεί και παγιωθεί απο πολλούς και σύνθετους βιολογικούς και ψυχοκοινωνικούς παράγοντες.\nΣτην περίπτωση της εξάρτησης στη νικοτίνη όπως και στις άλλες μορφές εξαρτήσεις απο ψυχοδραστικές ουσίες η καλύτερη θεραπεία είναι η Πρόληψη.\nΗ πρόληψη χωρίζεται σε τρία βασικά στάδια:\nΑπευθύνεται στον γενικό πληθυσμό που δεν έχει καμιά επαφή με ψυχοδραστικές ουσίες και έχει σαν στόχο τη σωστή ενημέρωση και καλή πληροφόρηση.\nΕδώ περιλαμβάνονται τα παιδιά που δεν δοκίμασαν το τσιγάρο ή βρίσκονται στο στάδιο της προετοιμασίας της χρήσης του.\nΣτο στάδιο αυτό πρέπει με αρκετά παραστατικό τρόπο, αλλά χωρίς να προκαλούμε φόβο ή πανικό, να μιλούμε για τις βλαβερές επιδράσεις του καπνίσματος πάνω στην σωματική υγεία κάνοντας ταυτόχρονα αναφορά για την εξαρτησιογόνο δράση της νικοτίνης. Ολα τα μηνύματα που δίνονται πρέπει να λαμβάνουν υπόψη την ηλικία και το επίπεδο μόρφωσης για να μπορούν να είναι κατανοητά και να αφομειώνονται σωστά απο τον δέκτη.\nΑπευθύνεται σε ομάδες υψηλού κινδύνου - στα άτομα που βρίσκονται στο στάδιο της μύησης και του πειραματισμού ή ακόμα και στο πέρασμα απο την περιστασιακή χρήση προς την συστηματική και όπου πολλά απο τα μέλη της ομάδας τους ή της οικογένειας τους καπνίζουν, ή οι ίδιοι συχνάζουν σε μέρη όπου το κάπνισμα σε άτομα της ηλικίας τους είναι γενικά αποδεκτό.\nΕδώ η αναφορά στις βλαβερές επιδράσεις πάνω στην υγεία πρέπει να γίνονται με ιδιαίτερη προσοχή, διότι μπορεί να θεωρηθούν απο το παιδί ή τον έφηβο ως τρόπος εκφοβισμού για πράγματα που γιαυτόν είναι χιλιοειπωμένα, αλλά που αυτός- όπως και όλοι οι άλλοι, δυστυχώς, πιστεύουν πως είναι αδύνατον να συμβούν σ’ αυτούς- και να φέρει τα αντίθετα αποτελέσματα.\nΤο θέμα της εξάρτησης μπορεί να γίνει πολύ πιο κατανοητό και να επενεργήσει ως ανασταλτικός παράγοντας φτάνει να ειπωθούν τα πράγματα χωρίς το στοιχείο της υπερβολής και το αχρηστου εκφοβισμού.\nΑυτή απευθύνεται στα ατομα που κάνουν συστηματική χρήση και κατάχρηση ή έχουν φθάσει στην εξάρτηση.Εδώ στην ουσία μιλούμε για θεραπεία και αποκατάσταση, αλλά γίνεται λόγος για πρόληψη διότι χρειάζεται επιπρόσθετος αγώνας και μετά την διακοπή του καπνίσματος να μην υπάρξει υποτροπή και έναρξη απο την αρχή. Ετσι η θεραπεία είναι και ταυτόχρονα πρόληψη για το επόμενο στάδιο.Εδώ όλα τα προγράμματα θα αποτύχουν άν δεν έχουν το στοιχείο της εθελοντικής πρωτοβουλίας για έναρξη θεραπείας και της συνειδητής συμμετοχής στο θεραπευτικό πρόγραμμα. Για να γίνει αυτό πρέπει να υπάρχει η σχετική νοσογνωσία και τα απαραίτητα κίνητρα. Εαν δεν υπάρχουν το πρώτο στάδιο της παρέμβασης θα πρέπει να έχει ως στόχο την ενίσχυση τους.Στην περίπτωση αυτή, η αναφορά και η κατανόηση των μηχανισμών της εξάρτησης είναι απόλυτα αναγκαίες. Η αναφορά στις βλαβερές επιδράσεις του καπνίσματος στον ανθρώπινο οργανισμό περνά συνειδητά σε δεύτερη μοίρα, εκτός του ότι όλα αυτά θεωρούνται γνωστά, το μόνο που μπορεί να πετύχει είναι να φέρει περισσότερο άγχος και νευρικότητα - ιδιαίτερα αν ήδη υπάρχει και κάποιο σωματικό πρόβλημα που έχει σχέση με την κατάχρηση τσιγάρου - και αντί να βοηθήσει θα οδηγήσει στην ανάπτυξη αμυντικών μηχανισμών απελευθέρωσης απο ενοχές και θα εμποδίσει την θεραπευτική μας προσπάθεια.\nn Αποτοξίνωση (σωματική απεξάρτηση)\nn Ψυχολογική απεξάρτηση-στήριξη σε ατομικό και ομαδικό επίπεδο και ψυχοκοινωνική αποκατάσταση.\nΓια να μπορεί να γίνει αποφασιστική και αποτελεσματική πρόληψη πρέπει:\nα) Να γίνει πρώτα απ’ όλα μελέτη και καθορισμός του σταδίου που βρίσκεται το άτομο ή η ομάδα ατόμων που γίνεται η παρέμβαση.\nβ ) Η παρέμβαση πρέπει να καλύπτει τις ανάγκες του ατόμου ανάλογα με το στάδιο που βρίσκεται σε σχέση με την χρήση νικοτίνης.\nγ ) Η παρέβαση θα πρέπει να λάβει σοβαρά υπόψη τους περιβαλοντικούς και ψυχοκοινωνικούς παράγοντες που οδηγούν στην χρήση και να προσπαθήσει να μειώσει τις αρνητικές τους επιδράσεις.\nδ ) Η οποιαδήποτε παρέμβαση δεν πρέπει να έχει σαν αποκλειστικό της στόχο την αύξηση των γνώσεων αλλά την διαμόρφωση αρνητικής στάσης και πιστεύω απέναντι στην εξάρτηση που προκαλεί το κάπνισμα. Με αυτό τον τρόπο επενεργεί θετικά και στην πρόληψη και της κατάχρησης των παράνομων εξαρτησιογόνων ουσιών.\nε ) Η παρέμβαση γίνεται με σεβασμό της προσωπικότητας του εξαρτημένου ατόμου, διατηρώντας τα όρια στην θεραπευτική σχέση. Η συμμετοχή του εξαρτημένου ατόμου στην θεραπευτική προσπάθεια είναι εθελοντική.\nΣτο πρώτο στάδιο γίνεται διερεύνηση των κινήτρων που έχει το ξεχωριστό άτομο και γίνεται προσπάθεια ενίσχυσης τους με στόχο την έναρξη προγράμματος απεξάρτησης. Επίσης γίνεται αναζήτηση υποστηρικτικού συστήματος, το οποίο σε κάθε βήμα πρέπει να ενισχύει το άτομο που αποφάσισε να κάνει απεξάρτηση.\nΠΡΟΓΡΑΜΑΤΑ ΠΡΟΛΗΨΗΣ ΓΙΑ ΠΑΙΔΙΑ ΚΑΙ ΕΦΗΒΟΥΣ\nΗ διακοπή του καπνίσματος δεν είναι καθόλου εύκολη και απλή υπόθεση.\nΧωρίς βέβαια να υποτιμάται ή να αμφισβητείται η χρησιμότητα των προγραμμάτων απεξάρτησης, είναι προφανές οτι θα ήταν καλύτερο και πιο αποτελεσματικό να προλάβει κανείς και να αποτρέψει την πρώτη δοκιμή ή την μη συνέχεια του πειραματισμού πριν ακόμη και απο την έναρξη της εφηβείας, ειδικά όταν έχει διαπιστωθεί ότι όσο ενωρίτερα δοκιμάζει ένα παιδί να καπνίσει τόσο μεγαλύτερες είναι οι πιθανότητες να εξελιχθεί σε συστηματικό χρήστη.( Calman et al., 1985).\nΕξάλλου έχει αποδειχθεί ότι ελάχιστα εκπαιδευτικά προγράμματα είχαν μέχρι σήμερα θετικά αποτελέσματα στους συστηματικούς καπνιστές και όπως και σε άλλα θέματα υγείας η πρόληψη είναι πολύ πιο σημαντική απο την θεραπεία.\nΑφού αναλογιστούμε πως τα περισσότερα παιδιά δοκιμάζουν το κάπνισμα στις ηλικίες ανάμεσα στα 9 και 12 τους χρόνια, οποιαδήποτε παρέμβαση πρωτογενούς πρόληψης ύστερα απο αυτά τα χρονικά όρια, κινδυνεύει να αποτύχει και να μην δώσει τα προσδοκόμενα αποτελέσματα διότι θα κάνουμε λαθασμένη παρέμβαση - αντί δευτερογενή και σε ορισμένες περιπτώσεις τριτογενή θα κάνουμε πρωτογενή. Τα μηνύματα μας δηλαδή δεν θα ανταποκρίνονται στις ανάγκες των ατόμων στα οποία απευθυνόμαστε.\nΤα προγράμματα πρωτογενούς πρόληψης πρέπει λοιπόν να απευθύνονται κυρίως στις μικρές ηλικίες, προσαρμοσμένα στις γνώσεις των παιδιών για να διαμορφώνουν έγκαιρα σωστές και θετικές αντιλήψεις, στάσεις και πιστεύω στα ζητήματα υγείας. Παράλληλα, τα προγράμματα αυτά πρέπει να μπορούν να εξοπλίσουν έγκαιρα το άτομο με τη δυνατότητα να ανακαλύπτει ουσιαστικές διεξόδους και να χειρίζεται τις εφηβικές αναστατώσεις, προτού η ανακούφιση και η υποστήριξη αναζητηθούν και προσφερθούν απο το κάπνισμα ή την λήψη άλλων ουσιών.( Charlton 1986).\nΤα αποτελέσματα ερευνών που έγιναν σε αρκετές χώρες της Ευρώπης δείχνουν οτι η πρώτη εφηβική ηλικία είναι η κρισιμότερη περίοδος για την εφαρμογή προληπτικών προγραμμάτων, εφόσον είναι αποδεδειγμένο ότι παντού οι περισσότεροι έφηβοι καπνιστές, δοκιμάζουν το πρώτο τσιγάρο πριν απο την ηλικία των 13 χρόνων( Dielman 1985, Gillies et al. 1988)\nΑρκετές χώρες της Ευρώπης, όπως Γαλλία ( Danzon 1995), Βέλγιο (Maes et De Riek 1994 ) και Ολλανδία (van Weerden 1989) εφαρμόζουν τα τελευταία χρόνια ειδικά προγράμματα αγωγής υγείας που συμπεριλαμβάνουν την πρόληψη του καπνίσματος. Τα προγράμματα αυτά τοποθετούν την παρέμβαση αρκετά νωρίτερα απο την πρώτη εφηβική ηλικία, απευθύνονται σε παιδιά ηλικίας πέντε χρονών, ακριβώς για να έχουν προληπτικό χαρακτήρα.\nΕπειδή οι αιτίες για τις οποίες καπνίζουν οι έφηβοι είναι διαφορετικές απο τις αιτίες που συνεχίζουν να καπνίζουν οι ενήλικες, σε ορισμένες χώρες της Ευρώπης αναπτύσονται προγράμματα διακοπής του καπνίσματος ειδικά διαμορφωμένα σε εφήβους, τα οποία λειτουργούν σε σχολεία, κέντρα νεότητας και άλλους φορείς της κοινότητας.\nΣτην Σουηδία ( Bergtrom and Svanberg 1990) και στην Πορτογαλλία ( Lima 1990) τα προγράμματα συνδυάστηκαν με προσπάθειες καλλιέργειας νέων κοινωνικών στάσεων, που απέβλεπαν στην απομυθοποίηση της εικόνας του καπνιστή, με την αξιοποίηση διαφημιστικών μέσων και μεθόδων παρόμοιων με εκείνες που χρησιμοποιούνται στην αγορά για προώθηση προιόντων που απευθύνονται στην νεολαία.\nΣΤΟΙΧΕΙΑ ΑΠΟ ΤΗΝ ΚΥΠΡΙΑΚΗ ΠΡΑΓΜΑΤΙΚΟΤΗΤΑ\nΣτην Πανευρωπαική Ερευνα για το Αλκοόλ και τα ναρκωτικά που έκανε το ΚΕΝΘΕΑ μαζί με το Υπουργείο Παιδείας και Πολιτισμού το 1995 ( Βερεσιές, Παυλάκης, Πιτυρής) σε δείγμα 2500 μαθητών ηλικίας 14-18 χρόνων φαίνεται πως ένα ποσοστό 21 % έκαναν την πρώτη χρήση τσιγάρου πριν τα 13 τους χρόνια και 3,5 % άρχισαν να καπνίζουν καθημερινά πριν τα 13 τους χρόνια.\nΠαρόμοια αποτελέσματα έχουν δείξει και άλλες ερευνητικές μελέτες, οι οποίες τονίζουν ότι το πρόβλημα εκκολάπτεται στα χρόνια της προεφηβείας και παρουσιάζεται έτοιμο στα χρόνια της εφηβείας και συνδέεται άμεσα με μια σειρά ψυχολογικά χαρακτηρισρτικά του ατόμου.\nΗ επίδραση των φίλων υποδεικνύεται σαν η κύρια αιτία απο τους νεαρούς καπνιστές. Αυτό αναφέρεται γιατί εδώ συνειδητοποιείται η συγκεκριμμένη άμεση πράξη και όχι η έμμεση αλλά σημαντική επίδραση στην συμπεριφορά και στην στάση τους απο τα πρότυπα τους που είναι οι γονείς, οι εκπαιδευτικοί αλλά και τα ινδάλματα της μουσικής και της τέχνης που θεοποιούνται και ηρωιοποιούνται στα μάτια των νέων απο την διαφήμιση και τα μέσα μαζικής επικοινωνίας.\nΗ συνήθεια του καπνίσματος συνδέεται και με την προσπάθεια του εφήβου να εφαρμόσει τρόπους για να ελέγχει συγκινησιακές καταστάσεις ,όπως θυμό, το άγχος ή η κατάθλιψη. Στην προσπάθεια του αυτή, ο έφηβος συχνά παλινδρομεί σε πρωιμότερα στάδια ανάπτυξης που αφυπνίζουν την επιθυμία για στοματικές ικανοποιήσεις, όπως φαγητό, τα γλυκά, ή τα αναψυκτικά, η οποία μπορεί να εκτονώνενεται και με το κάπνισμα. Στη συγκεκριμένη περίπτωση, το κάπνισμα λειτουργεί θεραπευτικά ως μια εναλλακτική στοματική απόλαυση που ανακουφίζει και ελέγχει τις συγκινήσεις. ( Στεφανής και Κοκκέβη 1986).\nΣτην Κύπρο γίνεται αξιόλογη εργασία στον τομέα της πρόληψης τόσο απο ξεχωριστά άτομα, οργανισμούς και Υπουργεία αλλά πρεπει να παραδεκτούμε ότι η ευαισθητοποίηση γύρω απο το θέμα του καπνίσματος είναι περιορισμένη και γίνεται αποσπασματικά και δυστυχώς περιορίζεται μόνο γύρω απο την καθαρά υγειονομική ενημέρωση και διαφώτιση και ιδιαίτερα τον κίνδυνο της ανάπτυξης καρκίνου του πνεύμονα.\nΥπάρχει, δυστυχώς, ακόμα η εντύπωση πως αν γίνει αρκετή παροχή απαραίτητων πληροφοριών σχετικά με τον κίνδυνο που διατρέχουν οι άνθρωποι απο το συνεχές κάπνισμα αυτό θα συνεβαλε να αλλάξουν στάση και συμπεριφορά. Ομως τα περισσότερα άτομα, αν και γνωρίζουν τις πιθανές συνέπειες της ανθυγιεινής συμπεριφοράς τους, ανθίστανται στην αλλάγή της( ας αναλογισθούμε τι γίνεται στον τομέα της διατροφής στην Κύπρο).\nΗ ενημέρωση μπορεί να επιστήσει την προσοχή σε ορισμένα μηνύματα, αλλά δεν συνεπάγεται απαραίτητα και την αποδοχή του μηνύματος, πολύ δε περισσότερο δεν προεξοφλεί την αλλάγή της στάσης και της συμπεριφοράς σε θέματα υγείας ( Bettinghaus 1986).\nΕπίσης παρατηρείται ότι πολλές πληροφορίες διοχετεύονται μέσα απο διαλέξεις, εκπομπές ή διαφωτιστικά φυλλάδια, με τον ίδιο τρόπο και δεν λαμβάνουν υπόψη τα χαρακτηριστικά της ομάδας στην οποία ανήκουν οι αποδέκτες ( ηλικία, φύλο, μόρφωση, προηγούμενη σχετική εμπειρία, αλλά πολύ περισσότερο το στάδιο που βρίσκεται το ξεχωριστό άτομο ή ομάδα ατόμων σε σχέση με την χρήση καπνού. Παρατηρούνται επίσης προσπάθειες τροποποίησης της συμπεριφοράς με την χρησιμοποίηση εκφοβιστικών μηνυμάτων που δεν φέρνουν κανένα θετικό αποτέλεσμα.\nΕπίσης στον αγώνα της πρόληψης το επιχείρημα της ``εξάρτησης`` δεν χρησιμοποιείται ικανοποιητικά και είναι το μόνο στο οποίο δεν μπορεί να προβληθεί αντιεπιχείρημα απο κανένα.\nΕνα σημείο που αξίζει ιδιαίτερης προσοχής και που μπορεί να βοηθήσει στην καλύτερη κατανόηση του προβλήματος είναι η πλούσια ερευνητική δραστηριότητα που αναπτύχθηκε τα τελευταία χρόνια απο το Υπουργείο Παιδείας και Πολιτισμού, το Υπουργείο Υγείας, το Παιδαγωγικό Ινστιτούτο Κύπρου, τον Οργανισμό Νεολαίας, το ΚΕΝΘΕΑ, το Ιντερκολειτζ και άλλους ιδιωτικούς φορείς και άτομα που στοχεύουν στην μελέτη της συμπεριφοράς των εφήβων και νέων της Κύπρου και ιδιαίτερα σε σχέση με την κατάχρηση ουσιών εξάρτησης. Αυτό που υστερούμε όμως είναι η δημιουργική τους εκμετάλευση για ανάπτυξη προγραμμάτων πρόληψης.\n• 20 λεπτά. Η αρτηριακή πίεση επανέρχεται στα κανονικά επίπεδα. - Ο αριθμός των σφίξεων ομαλοποιείται (ελαττώνεται). - Η θερμοκρασία των χεριών και ποδιών επανέρχεται στο φυσιολογικό (αυξάνει).\n• 8 ώρες. Το επίπεδο του μονοξειδίου του άνθρακα στο αίμα είναι φυσιολογικό, το επίπεδο του οξυγόνου αυξάνει και φτάνει στα φυσιολογικά επίπεδα.\n• 12 ώρες. Σχεδόν όλη η νικοτίνη έχει αποβληθεί από τον οργανισμό.\n• 24 ώρες. Η πιθανότητα καρδιακών επεισοδίων αρχίζει ήδη να μειώνεται.\n• 48 ώρες. Βελτιώνονται η αίσθηση της γεύσης και της όσφρησης.\n• 72 ώρες. Η αναπνοή γίνεται ευκολότερη. Η αναπνευστική χωρητικότητα των πνευμόνων αυξάνεται.\n• 5 ημέρες. Έχουν αποβληθεί από το σώμα τα περισσότερα υποπροϊόντα της νικοτίνης.\n• 2 εβδομάδες έως 3 μήνες. Η κυκλοφορία του αίματος συνεχώς βελτιώνεται. - Το περπάτημα γίνεται ευκολότερο. Η λειτουργία των πνευμόνων αυξάνει μέχρι 30%.\n• 1 έως 9 μήνες. Λιγότερο λαχάνιασμα. Αύξηση της ενεργητικότητας του σώματος. Καλύτερη κατάσταση των πνευμόνων ικανοί να αντισταθούν σε μολύνσεις.\n• 1 έτος. Μειώνεται κατά το ήμισυ ο κίνδυνος καρδιακού επεισοδίου.\n• 5 έτη. Έχει ήδη μειωθεί σημαντικά ο κίνδυνος θανάτου από καρκίνο του στόματος και του τραχήλου.\n• 10 έτη. Μειώνεται ο κίνδυνος θανάτου από καρκίνο πνευμόνων και από άλλες μορφές καρκίνου.\n• 15 έτη. Ο κίνδυνος καρδιακών επεισοδίων είναι ο ίδιος με των ανθρώπων που δεν κάπνισαν ποτέ. Όσοι διακόψουν το κάπνισμα αρρωσταίνουν λιγότερο από λοιμώξεις και γενικότερα μειώνουν τις πιθανότητες να εμφανίσουν κάποια από τις ασθένειες που προκαλεί το κάπνισμα. Το σώμα γενικά αποκτά μεγαλύτερη σφριγηλότητα, η αναπνοή είναι καλύτερη και η αντοχή στην κούραση μεγαλύτερη. Στις εγκύους η διακοπή του καπνίσματος επιτρέπει να φτάσει στο έμβρυο περισσότερο οξυγόνο και να αναπτυχθεί σε πιο υγιείς συνθήκες.\n• Γιατί είναι παγιδευμένοι\n• Για να αποφύγουν το άγχος της απόφασης για διακοπή , κλείνουν τ’ αφτιά τους.\n• Βρίσκουν δικαιολογίες\n• Γίνονται «επιθετικοί»\n• Αρνούνται να σκεφτούν τους «άλλους»\nΟ καπνιστής ξεκίνησε επειδή το ήθελε, αλλά δεν μπορεί να σταματήσει μόνο επειδή το θέλει\nΑυτό λοιπόν επιθυμούσε όταν άρχισε το κάπνισμα;\n• Μέχρι να παραδεχτείς τον εθισμό, προσπαθείς να πείσεις τον εαυτό σου ότι απολαμβάνεις τη σκλαβιά …\n• Κατά τη μυθολογία, όταν βγήκαν, από το κουτί που άνοιξε η Πανδώρα, όλες οι κοινωνικές συμφορές, έμεινε στο τέλος κάτι. Αυτό ήταν η Ελπίδα.\n• Για όσους νοιώσουν «στο πετσί τους» τις συνέπειες της αρχικής επιλογής τους- να ανοίξουν το κουτί – και καταφέρουν να σταματήσουν το κάπνισμα, υπάρχει πραγματικά ελπίδα.\nΛίγο πριν ξεπηδήσει η Ελπίδα…\n• Ο καπνιστής που μόλις διέκοψε πρέπει να ξεπεράσει τα συμπτώματα στέρησης, από την έλλειψη της δόσης νικοτίνης, που τόσο καιρό συνήθισε να παίρνει. Όλες οι εκδηλώσεις από την έλλειψη της νικοτίνης περιγράφονται ως Fστερητικό σύνδρομο. Είναι σίγουρα ενοχλητικό και δύσκολο να το περάσει κανείς, αλλά ο οργανισμός του καπνιστή, που προσπαθεί να γίνει «πρώην» , νοιώθει παράλληλα και τα ευεργετικά αποτελέσματα της διακοπής:\nΝα πώς αρχίζει η βελτίωση\nΜετά από 8 ώρες. Το επίπεδο CO στο αίμα επανέρχεται στα φυσιολογικά επίπεδα και το οξυγόνο στο αίμα αυξάνεται.\nΜετά από 24 ώρες Η γεύση και η όσφρηση βελτιώνονται\nΜετά από 72 ώρες Η αναπνοή γίνεται ευκολότερη και καθαρότερη. Το καθάρισμα των βρόγχων είναι αποτελεσματικότερο και για λίγο αυξάνεται ο βήχας.\n• Μετά από δύο μήνες:\n– Βελτιώνεται πια η κυκλοφορία του αίματος.\n– Βελτιώνεται η φυσική κατάσταση του πρώην καπνιστή.\n– Τα στερητικά συμπτώματα έχουν τελειώσει.\n– Ο πρώην καπνιστής έχει καλύτερη άποψη για το άτομό του.\n– Γίνεται αισθητή η εξοικονόμηση χρημάτων\nΤελικά, τα κέρδη για όσους διέκοψαν το κάπνισμα\n1. Είναι πιο πιθανό να ζήσουν τουλάχιστον 15 χρόνια παραπάνω από όσα θα ζούσαν σαν καπνιστής / καπνίστρια.\n2. Μπορούν να κάνουν πιο εύκολα παιδί. Αν έχουν ήδη παιδιά, έχουν λιγότερες πιθανότητες να τα αφήσουν μόνα τους.\n3. Έχουν διπλάσιες πιθανότητες να μην πάθουν έμφραγμα (διπλάσιες από εκείνες που είχαν όταν κάπνιζαν το τελευταίο τους τσιγάρο!)\n4. Έχουν τριπλάσιες πιθανότητες να μην πάθουν εγκεφαλικό\n5. Έχουν 20πλάσιες πιθανότητες να μην πάθουν καρκίνο των πνευμόνων.\n6. Οι πνεύμονες τους έχουν κερδίσει σε χωρητικότητα 40 φορές μέσα σε ένα χρόνο .\n7. Αν χρειαστούν, για οποιαδήποτε λόγο, γενική νάρκωση, δεν θα τρέμουν για τυχόν επιπλοκές.\n8. Κρυολογούν σαν όλους τους ανθρώπους και όχι έως 7 φορές το χρόνο, όπως παλιά.\n9. Το συνάχι δεν κρατάει πια σχεδόν όλο το χειμώνα..\n10. Δεν βήχουν πια όπως παλιά.\n11. Δεν έχουν συχνούς πονοκεφάλους.\n12. Η ιγμορίτιδα, που ίσως είχαν, είναι σχεδόν ξεχασμένη.\n13. Υπάρχουν πια ελάχιστες πιθανότητες να πάθουν εμφύσημα.\n14. Δεν ακούγονται συνέχεια χουρχουρίσματα σα «γατάκια» από τα πνευμόνια τους\n• Η νικοτίνη αυξάνει το μεταβολισμό και μειώνει την όρεξη. Αυτός είναι ένας από τους λόγους που κάνει τους καπνιστές και καπνίστριες να φοβούνται ότι κόβοντας το κάπνισμα θα παχύνουν.\n• Πραγματικά, με τη διακοπή αυξάνεται η όρεξη, βελτιώνεται η γεύση και όλα φαίνονται πιο νόστιμα, οπότε μπορεί να υπάρξουν κάποια παραπάνω κιλά. Αν όμως η διατροφή είναι ισορροπημένη και η ανάγκη για κάπνισμα καταπολεμηθεί με άσκηση και δραστηριότητες, η μικρή αύξηση του βάρους αρχικά θα υποχωρήσει και η συνολική αξιοποίηση των στοιχείων της διατροφής θα είναι καλύτερη και πιο υγιεινή.\nΚαι νέα όπλα;\n• Εμβόλιο κατά της νικοτίνης: Χρηματοδοτήθηκαν ερευνητικά εργαστήρια να παρασκευάσουν εμβόλιο που θα χορηγείται στους νέους πριν γίνουν καπνιστές, ώστε να αναπτύσσουν αντισώματα εναντίον της νικοτίνης. Όταν δοκιμάζει να καπνίσει δεν θα μπορεί να εθιστεί. Τα εμβόλια αυτά «βαφτίστηκαν» στις πειραματικές τους μορφές, αλλά δεν έχουμε ακόμη δεδομένα από την εφαρμογή τους έστω και σε πειραματόζωα.\n… Και το όνομα αυτού Nicvax (Maryland 13/6/2002) από την Nabi Pharmaceuticals.\nΆλλες δύο εταιρείες στην Βρετανία (Xenova) και Ελβετία (Cytos Biotechnology) άρχισαν να παρασκευάζουν επίσης εμβόλιο\nΕίναι καλύτερα να διακόψεις …\nΑλλά ακόμη καλύτερα να μην το αρχίσεις…\nΓι’ αυτό μετέχεις σ’ αυτό το πρόγραμμα, ώστε να ενισχυθείς, να πεις … Ναι στο όχι\n• Υπάρχουν πολλοί τρόποι να αρνηθείς.\n• Υπάρχουν και τρόποι να απαρνηθείς\nΗ νικοτίνη είναι ένα φάρμακο – ναρκωτικό που βρίσκεται από την φύση στον καπνό. Είναι ιδιαίτερα τόσο εθιστικό όσο η ηρωίνη ή η κοκαϊνη. Κατά τη διάρκεια του χρόνου, το σώμα γίνεται και φυσικά και ψυχολογικά εξαρτώμενο από τη νικοτίνη. Οι μελέτες έχουν δείξει ότι οι καπνιστές πρέπει να υπερνικήσουν και τους δύο εθισμούς για να είναι επιτυχείς στην εγκατάλειψη του καπνίσματος. Όταν ο καπνός εισπνέεται, η νικοτίνη φέρεται βαθιά στους πνεύμονες, όπου απορροφάται γρήγορα στην κυκλοφορία του αίματος και από το αίμα μεταφέρεται σε όλο το σώμα. Η νικοτίνη έχει επιπτώσεις σε πολλά μέρη του σώματος, συμπεριλαμβανομένων των καρδιακών αγγείων αίματος, του ορμονικού συστήματός σας, του μεταβολισμού σας, και του εγκεφάλου σας. Η νικοτίνη μπορεί να βρεθεί στο μητρικό γάλα και ακόμη και στις βλεννώδεις εκκρίσεις τραχήλων των καπνιστών. Κατά τη διάρκεια της εγκυμοσύνης, η νικοτίνη διασχίζει ελεύθερα τον πλακούντα και έχει βρεθεί στο αμνιακό ρευστό και το αίμα του ομφάλιου λώρου των νεογέννητων νηπίων. Διάφοροι παράγοντες μπορούν να έχουν επιπτώσεις στο ποσοστό μεταβολισμού (η εργασία του ζωντανού κυττάρου στο σώμα) και έκκρισης σχετικής με τη νικοτίνη. Γενικά, ένας κανονικός καπνιστής θα έχει τη νικοτίνη ή τα υποπροϊόντα του παρούσα στο σώμα για περίπου 3 έως 4 ημέρες μετά από να σταματήσει. Η νικοτίνη παράγει τα ευχάριστα συναισθήματα που κάνουν τον καπνιστή να θελήσει να καπνίσουν περισσότερο. Ενεργεί επίσης ως είδος κατευναστικού, παρεμποδίζοντας τη ροή των πληροφοριών μεταξύ των νεύρων των κυττάρων. Δεδομένου ότι το νευρικό σύστημα προσαρμόζεται στη νικοτίνη, οι καπνιστές τείνουν να αυξήσουν τον αριθμό τσιγάρων που καπνίζουν, και επομένως το ποσοστό νικοτίνης στο αίμα τους. Μετά από μια στιγμή, ο καπνιστής αναπτύσσει μια ανοχή στο ναρκωτικό, το οποίο οδηγεί σε μια αύξηση στο κάπνισμα κατά τη διάρκεια του χρόνου. Κατά τη διάρκεια του χρόνου, ο καπνιστής φθάνει σε ένα ορισμένο επίπεδο νικοτίνης και καπνίζει έπειτα για να διατηρήσει αυτό το επίπεδο νικοτίνης. Η νικοτίνη, όταν εισπνέεται στον καπνό τσιγάρων, φθάνει στον εγκέφαλο γρηγορότερα από τα φάρμακα που εισάγουν το σώμα ενδοφλεβίως.\nΠαραίτηση από τη νικοτίνη\nΌταν οι καπνιστές προσπαθούν να ελαττώσουν ή να εγκαταλείψουν, η απουσία νικοτίνης οδηγεί στα συμπτώματα απόσυρσης. Τα συμπτώματα είναι και φυσικά και διανοητικά. Φυσικά, το σώμα αντιδρά στην απουσία νικοτίνης. Ψυχολογικά, ο καπνιστής βρίσκεται αντιμέτωπος με να σταματήσει μια συνήθεια, η οποία απαιτεί μια σημαντική αλλαγή στη συμπεριφορά. Τα συμπτώματα απόσυρσης από το κάπνισμα, μπορούν να είναι οποιαδήποτε από τα εξής: ίλιγγος (που μπορεί μόνο να διαρκέσει 1-2 ημέρες στην αρχή) συναισθήματα κατάθλιψης, διαταραχές στον ύπνο, οξυθυμία, απογοήτευση και θυμός, εφιάλτες, πονοκέφαλο, ανησυχία, προβλήματα στη συγκέντρωση, κι αυτά τα συμπτώματα μπορούν να οδηγήσουν τον καπνιστή να αρχίσει πάλι τα τσιγάρα για να ωθήσει πάλι τα επίπεδα αίματος νικοτίνης πίσω σε ένα επίπεδο όπου δεν υπάρχει κανένα σύμπτωμα. Εάν ένα πρόσωπο έχει καπνίσει τακτικά για μερικές εβδομάδες ή περισσότερο και απότομα σταματήσει τον καπνό ή μειώνει πολύ το ποσό που καπνίζει, τα συμπτώματα απόσυρσης θα εμφανιστούν. Τα συμπτώματα αρχίζουν συνήθως μέσα σε μερικές ώρες μετά το τελευταίο τσιγάρο και κρατούν περίπου 2 έως 3 ημέρες αργότερα. Τα συμπτώματα απόσυρσης μπορούν να διαρκέσουν για μερικές ημέρες ως δύο εβδομάδες .\n• O παθητικός καπνιστής «καπνίζει» μέχρι και 5 τσιγάρα την ημέρα σε γραφείο με καπνιστές συναδέλφους.Επίσης καπνίζει 4 τσιγάρα, αν παραμείνει επί 2ωρο σε καφετέρια και 1,5 τσιγάρα, αν περάσει 2 ώρες σε ένα εστιατόριο\n• Το παθητικό κάπνισμα κατατάσσεται ως τρίτη κατά σειρά αιτία θανάτου - μετά το ενεργητικό κάπνισμα και το αλκοόλ - η οποία μπορεί να αποφευχθεί.\n• 8.000-26.000 παιδιά αναπτύσσουν άσθμα κάθε χρόνο στις ΗΠΑ, επειδή έχουν μητέρες που καπνίζουν 10 τσιγάρα τη μέρα.\n• 45% των ανδρών και 37% των γυναικών εκτίθενται στον καπνό των άλλων.\n• Ένα στα έξι άτομα που εκτίθενται στον καπνό, θα παρουσιάσουν στεφανιαία νόσο σε κάποια στιγμή της ζωής τους.\n• Οι χώροι με το πιο έντονο παθητικό κάπνισμα είναι τα εστιατόρια και ακολουθούν τα μέσα μαζικής μεταφοράς και οι δημόσιες υπηρεσίες .\n• Το 43% των Ελλήνων, ανδρών και γυναικών, καπνίζουν, γεγονός που συνεπάγεται 15.000 θανάτους το χρόνο.\n• Το 3% των θανάτων αυτών οφείλονται στο παθητικό κάπνισμα, δηλαδή περίπου 500 Έλληνες πεθαίνουν ετησίως εξαιτίας της έκθεσης τους στο κάπνισμα των άλλων.\nΕτικέτες Αγωγή Υγείας, Γυμνάσιο Λιβαδίου


Το Φάρμακο και το Μνημόνιο | www.iatro.gr\nΑρχική Ειδήσεις - Νέα Το Φάρμακο και το Μνημόνιο\nΤο Φάρμακο και το Μνημόνιο\nΟμιλητές στο συνέδριο θα είναι εκπρόσωποι της κυβέρνησης και διακεκριμένα στελέχη της ακαδημαϊκής κοινότητας και της φαρμακευτικής αγοράς. Ειδικότερα μεταξύ άλλων θα πάρουν μέρος οι εξής:\nκ. Ανδρέας Λοβέρδος, Υπουργός Υγείας & Κοινωνικής Αλληλεγγύης\nκ. Διονύσης Φιλιώτης, Πρόεδρος, Σύνδεσμος Φαρμακευτικών Επιχειρήσεων Ελλάδος (ΣΦΕΕ)\nκ. Θόδωρος Αμπατζόγλου, Πρόεδρος, Πανελλήνιος Φαρμακευτικός Σύλλογος (ΠΦΣ)\nκ. Πασχάλης Αποστολίδης, Διευθύνων Σύμβουλος, Abbott Laboratories Ελλάς ΑΒΕΕ, Αντιπρόεδρος ΣΦΕΕ\nκ. Δρ. Πάνος Βάρδας, Καθηγητής Καρδιολογίας, εκλεγμένος Πρόεδρος Ευρωπαϊκής Καρδιολογικής Εταιρείας\nκ. Γεράσιμος Βουδούρης, Διοικητής Οργανισμού Αυτοαπασχολουμένων Ελευθέρων Επαγγελματιών (ΟΑΕΕ), Πρόεδρος Εθνικού Οργανισμού Παροχής Υπηρεσιών Υγείας (ΕΟΠΥΥ)\nκ. Αντώνης Δημόπουλος, Γενικός Γραμματέας Δημόσιας Υγείας\nκ. Αθηνά Δρέττα, Γενικός Γραμματέας Κοινωνικών Ασφαλίσεων\nκ. Κώστας Ευρυπίδης, Διευθύνων Σύμβουλος Genesis Pharma, Αντιπρόεδρος ΣΦΕΕ\nκ. Κυριάκος Θεοδοσιάδης, Αντιπρόεδρος, Πανελλήνιος Φαρμακευτικός Σύλλογος (ΠΦΣ)\nκ. Βασίλης Κάτσος, Πρόεδρος Pharmathen, Γενικός Γραμματέας Πανελλήνιας Ένωσης Φαρμακοβιομηχανίας (ΠΕΦ)\nκ. Θανάσης Λοπατατζίδης, Ειδικός σε θέματα ασφάλισης υγείας\nκ. Νίκος Μανιαδάκης, Καθηγητής Διοίκησης Υπηρεσιών Υγείας, Εθνική Σχολή Δημόσιας Υγείας\nκ. Ηλίας Μόσιαλος, Καθηγητής London School of Economics (LSE), Πρόεδρος ΙΣΤΑΜΕ, Πρόεδρος Επιτροπής Εμπειρογνωμόνων για την Υγεία\nκ. Νίκος Πολύζος, Γενικός Γραμματέας Υπουργείου Υγείας & Κοινωνικής Αλληλεγγύης\nκ. Κυριάκος Σουλιώτης, Πρόεδρος Οργανισμού Περίθαλψης Ασφαλισμένων του Δημοσίου (ΟΠΑΔ), Αντιπρόεδρος Εθνικού Οργανισμού Παροχής Υπηρεσιών Υγείας (ΕΟΠΥΥ)\nκ. Γιάννης Στουρνάρας, Γενικός Διευθυντής ΙΟΒΕ\nκ. Θεόδωρος Τρύφων, Αντιπρόεδρος ELPEN, Αντιπρόεδρος Πανελλήνιας Ένωσης Φαρμακοβιομηχανίας (ΠΕΦ)\nκ. Κώστας Φρουζής, Αντιπρόεδρος, Novartis Hellas, Γενικός Γραμματέας Συνδέσμου Φαρμακευτικών Επιχειρήσεων Ελλάδος (Σ.Φ.Ε.Ε.)\nGOLD SPONSOR: ABBOT\nSILVER SPONSORS: ENTERSOFT, SINGULAR LOGIC\nBRONZE SPONSORS: ΦΑΡΜΑΣΕΡΒ ΛΙΛΛΥ, PFIZER, GlaxoSmithKline (GSK), MSD, MENARINI, ΚΑΦΕΑ ILLY\nCORPORATE PARTICIPATIONS: AMGEN ΕΛΛΑΣ, ASTRAZENECA, GENESIS PHARMA, PHARMATΗEN, SERVIER HELLAS, NOVARTIS, MERCK SERONO, COMERGON S.A.\nACADEMIC PARTNER: ALBA\nPRINT SPONSOR: ΑΡΒΑΝΙΤΙΔΗΣ\nUNDER THE AUSPICES OF: Σ.Φ.Ε.Ε.\nΤο συνέδριο οργανώνεται από τα Money Conferences της εταιρίας Ethos Media S.A. που δραστηριοποιούνται στην διοργάνωση υψηλού κύρους κλαδικών επιχειρηματικών συνεδρίων. Τα Money Conferences ξεκίνησαν το 2007 και ήδη συγκαταλέγονται μεταξύ των πλέον επιτυχημένων επιχειρηματικών συνεδρίων στην Ελλάδα.\nΠροηγούμενο άρθροΠαραφωνία η τάση παχυσαρκίας των Ελληνόπουλων\nΕπόμενο άρθροΕΚΑΤΟΝΤΑΔΕΣ ΓΥΝΑΙΚΕΣ ΠΡΟΣΗΛΘΑΝ ΣΤΗ ΔΩΡΕΑΝ ΕΞΕΤΑΣΗ ΜΑΣΤΟΥ ΤΗΣ ΕΕΜ


Κορονοϊός - Γαλλία: Ο πρωθυπουργός καλεί τους πολίτες να μην ταξιδεύουν στην Καταλονία | Έθνος\nΚΟΣΜΟΣ 24.07.2020 19:14 Newsroom\nΜέσα σε διάστημα 14 ημερών η Καταλονία μετρά σχεδόν 8.000 νέα κρούσματα\nΟι αρχές πολλών περιφερειών της Ισπανίας επέβαλαν από την Πέμπτη (23/7) νέους περιορισμούς για να αντιμετωπίσουν το νέο κύμα Covid-19 που χτυπά τη χώρα. Μέσα σε διάστημα 14 ημερών η Καταλονία μετρά σχεδόν 8.000 νέα κρούσματα, τα μισά δηλαδή από τα 16.410 που εντοπίστηκαν σε όλη τη χώρα, παρά τις οδηγίες που έχουν δοθεί στους κατοίκους της Βαρκελώνης να παραμείνουν στα σπίτια τους.\nΚΟΣΜΟΣ 19.07.2020 18:46\n«Αναφορικά με την κατάσταση στην Καταλονία, που παρουσιάζει επιδεινούμενους δείκτες, προτρέπουμε σθεναρά τους Γάλλους πολίτες να αποφεύγουν τα ταξίδια εκεί μέχρι να βελτιωθεί η υγειονομική κατάσταση», δήλωσε ο Ζαν Καστέξ και πρόσθεσε ότι το Παρίσι είναι σε συζητήσεις με τη Μαδρίτη για να περιοριστούν οι μετακινήσεις από την Ισπανία στη Γαλλία όσο το δυνατόν περισσότερο.\nΟ Καστέξ υπογράμμισε ότι η γαλλική κυβέρνηση σχεδιάζει να ενισχύσει τους ελέγχους στα σύνορα της χώρας, με την ελπίδα να αναχαιτίσει την πανδημία. Όλοι όσοι φτάνουν σε αεροδρόμια και λιμάνια από 16 χώρες (μη ευρωπαϊκές, μεταξύ των οποίων είναι οι ΗΠΑ και η Αλγερία) θα υποβάλλονται σε υποχρεωτικό τεστ για τον κορονοϊό. Όσοι βρεθούν θετικοί θα μπαίνουν σε καραντίνα 14 ημερών. «Ξέρουμε ότι σε ορισμένες από αυτές τις χώρες δεν υπάρχει στρατηγική ιχνηλάτησης και η πρόσβαση στα τεστ είναι δύσκολη, κατά συνέπεια αποφασίσαμε να γενικεύσουμε τα τεστ κατά την άφιξη των ταξιδιωτών», εξήγησε.\nΑντιδρώντας στις ανακοινώσεις του Καστέξ, μια πηγή της καταλανικής κυβέρνησης τόνισε ότι η αυτόνομη ισπανική περιφέρεια εφαρμόζει πιο αυστηρά υγειονομικά μέτρα σε σύγκριση με την υπόλοιπη Ευρώπη, συμπεριλαμβανομένης και της Γαλλίας. Υπενθύμισε μάλιστα ότι οι τοπικές αρχές συνιστούν σε όλους ανεξαιρέτως να προσέχουν όταν ταξιδεύουν στην περιοχή αυτή, λόγω των αυξημένων εστιών του Covid-19. Η ισπανική κυβέρνηση μέχρι στιγμής δεν έχει σχολιάσει τις αποφάσεις του Γάλλου πρωθυπουργού.


Οι Βρετανοί τιμούν τη Μελίνα: Άρθρο υπέρ της επιστροφής των Γλυπτών του Παρθενώνα… | Hellasjournal.com\nΕλλάδαΕ.Ε.γλυπτά ΠαρθενώναΠαρθενώναςΕλληνική ΕπανάστασηΜελίνα Μερκούρη\nΜε αφορμή την επέτειο των 100 χρόνων από τη γέννηση της Μελίνας Μερκούρη το άρθρο αναφέρεται στην εκστρατεία για την επανένωση των Γλυπτών του Παρθενώνα και τάσσεται υπέρ της επιστροφής τους στην Αθήνα.\n«Οι εκκλήσεις για την επιστροφή των Γλυπτών του Παρθενώνα ξεκίνησαν λίγο μετά την απομάκρυνσή τους και δεν έχουν σταματήσει έκτοτε. Όπως πολλά προβλήματα που αντιμετωπίζει η σημερινή βρετανική κυβέρνηση έτσι κι αυτό δεν μπορεί να επιλυθεί με στρουθοκαμηλισμό.\nΌλο και ένα νέο αίτημα για συλλογή υπογραφών υπέρ της επιστροφής τους εμφανίζεται στη σελίδα της κυβέρνησης. Πρέπει να βρεθεί μια λύση. Τον επόμενο χρόνο είναι η επέτειος των 200 ετών από την Ελληνική Επανάσταση που κατέληξε στη δημιουργία ενός σύγχρονου έθνους. Είτε το θέλουμε είτε όχι, ο επόμενος χρόνος είναι και το τέλος της μεταβατικής περιόδου και η έναρξη της ζωής μας εκτός ΕΕ.\nΗ βρετανική κυβέρνηση αντιμετώπισε για χρόνια τις διαπραγματεύσεις για το Brexit ως ένα είδος πολέμου, με πολλούς βουλευτές πρόθυμους να κάνουν τους φίλους μας εχθρούς. Ως χώρα χρειάζεται να αναζωπυρώσουμε τις παλιές μας σχέσεις και να επανοικοδομήσουμε την εμπιστοσύνη.\nΗ επιστροφή των Γλυπτών του Παρθενώνα θα ήταν μια μεγάλη χειρονομία που θα μπορούσε να βοηθήσει σε αυτή τη διαδικασία. Γεγονότα όπως οι διαμαρτυρίες Black Lives Matter έχουν τραβήξει την προσοχή στα πολλά αμφισβητούμενα αντικείμενα που περιλαμβάνουν οι συλλογές των βρετανικών μουσείων.\nΠολλά μουσεία στη Βρετανία συνειδητοποιούν ότι, ακόμα κι αν έχουν ένα ισχυρό νομικό επιχείρημα για τη διατήρηση των αμφισβητούμενων έργων τέχνης, το ηθικό τους επιχείρημα είναι αδύναμο».\n«Απολαύσαμε για χρόνια αυτά τα έργα, γιατί να μη δώσουμε την ευκαιρία και σε άλλους; Υπάρχει τεχνολογία για τη δημιουργία υψηλής ποιότητας αντιγράφων που θα μπορούσαν να μείνουν στη Βρετανία, ενώ τα γνήσια θα μπορούσαν να εκτεθούν πλαισιώνοντας τον Παρθενώνα. Η επιστροφή θα μπορούσε ίσως να γίνει αρχικά με τη μορφή δανείου, αλλά όπως όλες οι αλλαγές που στην αρχή φαίνονται μεγάλες, όταν θα γίνει, η επιστροφή στην προηγούμενη κατάσταση θα φαίνεται παράλογη.»\nΚαταλήγοντας το άρθρο τονίζει:\n«Ήρθε ο καιρός. Τα γλυπτά σημαίνουν περισσότερα για την Ελλάδα από ό,τι θα μπορέσουν ποτέ να σημαίνουν για μας. Ας κάνουμε το σωστό για να βοηθήσουμε στην ανοικοδόμηση της υπόληψής μας και ας προχωρήσουμε.»\nΠΗΓΗ: The Scotsman, Matthew Taylor, Elgin Marbles: Why returning these misnamed Parthenon sculptures to Greece would help Brexit Britain restore its reputation


Arts&Antiques CCR: Χρώμα σε Νερό 3 – Θάλασσα & Πόλη: Παύλος Μιχαηλίδης\nΧρώμα σε Νερό 3 – Θάλασσα & Πόλη: Παύλος Μιχαηλίδης\nΣτην έκθεση συμμετέχει με έργα της και ο Παύλος Μιχαηλίδης, ο οποίος σταδιοδρομεί ως μουσικός και ζωγράφος. Ζει και εργάζεται στη Θεσσαλονίκη. Στη ζωγραφική είναι αυτοδίδακτος. Τα έργα του είναι κυρίως υδατογραφίες με εστίαση τον τελευταίο καιρό στη μαύρη σινική μελάνη και με θέματα αντλούμενα κυρίως από το αστικό τοπίο αλλά και τη φύση. Από το Δεκέμβριο του 2016 είναι μέλος του ΣΚΕΤΒΕ (Σύλλογος Καλλιτεχνών Εικαστικών Τεχνών Βόρειας Ελλάδας) με συμμετοχή σε ατομικές και ομαδικές εικαστικές εκθέσεις σε Ελλάδα και εξωτερικό (Ιταλία, Ισπανία, Πακιστάν, Γαλλία, Βουλγαρία, Ινδονησία, Κόσσοβο, Μαλαισία …) και live demonstrations. Σπούδασε Πιάνο, Ανώτερα θεωρητικά και Σύνθεση στο Κρατικό Ωδείο Θεσσαλονίκης. Έχει γράψει έργα για σόλο όργανο, για μικρά και μεγάλα σύνολα, κ.ά. Επίσης μουσική για θέατρο, ντοκιμαντέρ και βωβό κινηματογράφο. Έργα του έχουν εκτελεστεί στην Ελλάδα και στο εξωτερικό. Έχει συμμετάσχει ως πιανίστας σε συναυλίες κλασικής μουσικής, σύγχρονης και jazz. Έχει παρουσιάσει προσωπικές του συνθέσεις με το σχήμα του “Paulus Quintet”. Με δύο προσωπικούς δίσκους “Unfolded Map”(2010), “Mirror Side”(2019) και δισκογραφικές συνεργασίες. Πρόσφατη συμμετοχή με το σχήμα του στο 5th Rhodes Jazz Festival 2019. Από το 2003 είναι καθηγητής μουσικής στη Δημόσια Εκπαίδευση.\nΗ Ιστορικός και Κριτικός Τέχνης Έλλη Κοκκίνη Καπλάνη, προσεγγίζοντας κριτικά το έργο του, σημειώνει: "Η ζωγραφική του Παύλου Μιχαηλίδη δείχνει να συνοδοιπορεί με τη μουσική του παιδεία, την απαλότητα και τους κυματισμούς που απορρέουν από τα συνθετικά ηχοχρώματα ακουσμάτων, τα οποία ο ίδιος δημιουργεί ή από τα οποία ο ίδιος εμφορείται όσον αφορά στην κλασική μουσική ή τη σύγχρονη και τη jazz. Οι χειρονομιακές του κινήσεις, οι περιδινήσεις, η χρωματική διάχυση, κυρίως στο μαύρο και το άσπρο, με υδατοχρώματα και μαύρη σινική μελάνη, τα σύμβολα γραφής στους πίνακές του που νοηματοδοτούν την οπτική εικόνα των θεμάτων που διαπραγματεύεται, οδηγούν σε στάδια μιας ατμοσφαιρικής απόδοσης χώρων, από το αστικό κυρίως αλλά και φυσικό περιβάλλον. Είναι εμφανές, ότι ο Μιχαηλίδης θέτοντας ως αφετηρία θέματα καθημερινά και οικεία απελευθερώνει με τη μεθοδολογία της γραφής του τους ουσιαστικότερους προβληματισμούς του και την οραματική του διάθεση, που εν κατακλείδι συνδέουν το μορφολογικό με το σημασιοδοτικό, το απτό με το συμβολικό".